Ο άγνωστος Μιωνή που χορεύει σε ρυθμούς Σάμπυ τον ΣΥΡΙΖΑ | eReportaz\n6:57 Σάββατο 25 Σεπτεμβρίου 2021\n1" Ανάγνωση eReportaz Team, 30/06/2020, 11:52\nΟ επιχειρηµατίας µε ρίζες από το Αγρίνιο (που από τη µία στηρίζει φιλανθρωπικά τα παιδιά µε καρκίνο και από την άλλη εκπροσωπεί τον ισραηλινό στρατό), είναι «πολύ σκληρός για να πεθάνει».\n«Tα έβαλαν με τον λάθος Εβραίο», είναι μία φράση που αποδίδεται στον Ζαν Κοέν, ένα από τα πλέον επιφανή μέλη της εβραϊκής κοινότητας στην Ελλάδα.\nΔιαβάστε επίσης: Προκαλούν πανικό τα (νέα) στοιχεία του Σάμπυ Μιωνή\nΗ διαπίστωση αφορά στον Σάμπυ Μιωνή, αν και τυπικά χρησιμοποιήθηκε για ένα ρεπορτάζ γύρω από την υπόθεση Ντρέιφους και ο Κοέν προφανώς γνωρίζει κάτι παραπάνω από τους υπόλοιπους, οι οποίοι μάθαμε τον πρωταγωνιστή των πολιτικών και δικαστικών εξελίξεων στην Ελλάδα μόλις την τελευταία 10ετία. Το παρελθόν, ωστόσο, αποτελεί τον χάρτη για το παρόν και γίνεται οδηγός για το μέλλον. Και ο 51χρονος επιχειρηματίας έχει αποδείξει εδώ και πολλά χρόνια ότι δεν κάνει πίσω όταν ανοίγει ένα μέτωπο.\n«Ο πολίτης, λέει, οφείλει να υπερασπίσει τον εαυτό του και τα δικαιώματά του από οποιαδήποτε παράνομη και αντισυνταγματική πράξη. Το απόλυτο κακό, απ’ όπου κι αν προέρχεται, πρέπει να τιμωρείται. Δεν έχει κάρτα ελευθέρας διαδρομής για να διασύρει, να εκβιάζει και να στοχοποιεί αυθαίρετα και χωρίς επιπτώσεις. Ειδάλλως, θα ζούσαμε, αντί σε οργανωμένη κοινωνία, σε μια ζούγκλα. Η ατιμωρησία γεννά νέα εγκλήματα με επόμενα κάθε φορά θύματα. Αυτό εγώ δεν μπορώ να το καταπιώ», εξήγησε πρόσφατα τη στάση του.\nΟ Σάμπυ Μιωνής βρέθηκε την τελευταία 10ετία πολλές φορές στο επίκεντρο του δημοσιογραφικού ενδιαφέροντος. Με το ηχητικό υλικό που προσκόμισε στην Προανακριτική Επιτροπή για την ιδιωτική συζήτησή του με τον άλλοτε πανίσχυρο υπουργό Νίκο Παππά μέσα στο Μέγαρο Μαξίμου, ο επιχειρηματίας άνοιξε το κουτί της Πανδώρας για τον ΣΥΡΙΖΑ. Το ντοκουμέντο εστάλη ήδη στη Δικαιοσύνη και διεξάγεται προκαταρκτική για το αν προκύπτουν παραβατικές συμπεριφορές στα διάφορα παραμάγαζα που φέρεται ότι έστηναν με την προσωπική ατζέντα τους οι πρώην συνάδελφοι του Παππά κάτω από την ομπρέλα του… πολυκαταστήματος που ακούγεται πώς είχε φτιάξει η κυβέρνηση της προηγούμενης 5ετίας.\nΌπως είπε και ο Κοέν, όμως, αυτή τη φορά έμπλεξαν με τον λάθος Εβραίο. Και ο Μιωνής βάλθηκε να δικαιώσει τον άλλοτε σύμβουλο επικοινωνίας του Κωνσταντίνου Μητσοτάκη, αλλά και του νυν πρωθυπουργού την πρώτη διετία της κοινοβουλευτικής δράσης του.\n«Κουβαλάω μέσα μου δυο πολιτισμούς, τον ελληνικό και τον εβραϊκό. Ο ελληνικός γέννησε τη Δημοκρατία και ο εβραϊκός τη Δικαιοσύνη. Οι Έλληνες ξέρουν να προστατεύουν τη Δημοκρατία και οι Εβραίοι να αποδίδουν Δικαιοσύνη σε αυτούς που την απειλούν. Όλες οι μορφές της τρομοκρατίας, λεκτικής και φυσικής, απειλούν τις δύο αυτές αξίες. Ο εβραϊκός λαός και το κράτος του Ισραήλ ξέρει και να βρίσκει και να τιμωρεί τους τρομοκράτες όσο καλά και να νομίζουν ότι κρύβονται», έχει πει πριν από μερικά χρόνια ο Μιωνής.\nΜεγάλωσε στο Ψυχικό\nΟ 51χρονος επιχειρηματίας γεννήθηκε το 1969 στην Αθήνα. Μεγάλωσε στο Ψυχικό. Ο πατέρας του, Χαΐμ Βίκτωρ Μιωνής, που είχε γεννηθεί το 1935 στη Θεσσαλονίκη, δραστηριοποιούταν στο εμπόριο υφασμάτων, ενώ η μητέρα του Βέτα (1939), το γένος Κοέν, εργαζόταν στο οικονομικό τμήμα της ισραηλινής πρεσβείας. Οι ρίζες του Σάμπυ Μιωνή κρατούσαν από το Αγρίνιο, όπου ο θείος του πατέρας του, Ίωνας Μιωνής αποτελούσε επίλεκτο στέλεχος της Εθνικής Αντίστασης, ενώ από την πλευρά της μάνας του, το γενεαλογικό δέντρο οδηγεί στη Θεσσαλονίκη. Από ‘κει πήραν οι Γερμανοί τον παππού του Σαμπετάι (Σάμπυ) Κοέν και τη γιαγιά του Ζερμέν Κοέν και τους πήγαν στο Άουσβιτς. Τον παππού τον δολοφόνησαν, αλλά η γιαγιά του επιβίωσε αν και βρέθηκε ακόμα και στο Μπλοκ 10, όπου ο επονομαζόμενος «Άγγελος του Θανάτου», Γιόζεφ Μένγκελε έκανε μερικά από τα πιο απάνθρωπα πειράματα. Η Ζερμέν Κοέν επέστρεψε στην Ελλάδα όπου ανέλαβε να μεγαλώσει τη μητέρα και τις θείες του Σάμπυ που στο μεταξύ είχαν βρει καταφύγιο στις Καλόγριες της Αχαρνών.\nΝίκος Παππάς και Δημήτρης Παπαγγελόπουλος\nΟ άνθρωπος που στάθηκε απέναντι στον Δημήτρη Παπαγγελόπουλο και τον Νίκο Παππά χωρίς να υπολογίσει το κόστος πέρασε τα μαθητικά χρόνια του αρχικά στη Λεόντειο και έπειτα στο Κολλέγιο Αθηνών. Εκεί βρέθηκε στο στόχαστρο αντισημιτικών οργανώσεων. Αλλά δεν το έβαλε στα πόδια. Αντιστάθηκε. Πάλεψε. Είπαμε ότι το παρελθόν αποτελεί χάρτη για το παρόν.\n«Το ότι ο εκδότης της «δημοκρατίας», ο Ι. Φιλιππάκης ήταν ηγετικό στέλεχος της φασιστικής μαθητικής οργάνωσης ‘Ελεύθεροι Μαθητές’, που ίδρυσε ο Βορίδης στο Κολλέγιο Αθηνών, είναι γνωστό. Από τότε είναι και παραμένουν στενοί φίλοι. Τα μέλη της οργάνωσης αυτής χαιρετούσαν ναζιστικά και απειλούσαν αριστερούς και Εβραίους μαθητές. Είναι γεγονός ότι η «δημοκρατία» έγραψε 18 πρωτοσέλιδα γεμάτα ψέματα για εμένα. Είναι επίσης γεγονός ότι τα sites και οι εκπομπές που προσπάθησαν να με αμαυρώσουν, είναι κυρίως ακροδεξιά όργανα. Τα περισσότερα άρθρα της «δημοκρατίας» τα υπέγραφε μη υπαρκτό πρόσωπο, με το όνομα Φοίβος Κλαβδυανός. Μιλάμε για την απόλυτη χυδαιότητα», φέρεται να ‘χει δηλώσει ο Σάμπυ Μιωνής τον Νοέμβριο του 2013 με αφορμή τα ρεπορτάζ της κυβίστησης σε «Βήμα» και «δημοκρατία». Η πρώτη εκ των δύο εφημερίδων στις 21 Σεπτεμβρίου 2013 δημοσίευσε ρεπορτάζ αποκατάστασης, με τίτλο «Η αλήθεια για τον Σάμπυ Μιωνή». Αρκεί και μόνο η λεζάντα της βασικής φωτογραφίας στο ρεπορτάζ για να αντιληφθεί κάποιος τη βούληση για διόρθωση προηγούμενων ρεπορτάζ. «Ο κ. Μιωνής δεν έχει ποτέ εμπλακεί σε υπόθεση φοροδιαφυγής στις ΗΠΑ», ανάφερε το κείμενο που συνόδευε τη φωτογραφία του επιχειρηματία.\nΑκολούθησε ανάλογη διόρθωση και από τη «δημοκρατία». Στις 25 Νοεμβρίου η εφημερίδα του Γιάννη Φιλιππάκη είχε ρεπορτάζ με τίτλο «Ο Σάμπυ Μιωνής και η “λίστα Λαγκάρντ”». Με διάψευση των προηγούμενων θεμάτων.\nΌταν τελείωσε το σχολείο, ο Σάμπυ Μιωνής μετακόμισε στη Βοστώνη, όπου με υποτροφία σπούδασε Οικονομικά στο πανεπιστήμιο Brandeis. Κατά την παραμονή του στις ΗΠΑ γνώρισε τον Άγγελο Μεταξά, γόνο της οικογένειας με το περίφημο κονιάκ, που φοιτούσε στα Taft και τον Σταύρο Παπασταύρου που έκανε μεταπτυχιακό στο Harvard.\nΜε την αποφοίτησή του εργάστηκε στην επενδυτική τράπεζα Donaldson, Lufkin&Jenrette, την οποία εξαγόρασε αργότερα η CreditSuisse. Στα 28 χρόνια του αποφάσισε να επιστρέψει στην Ευρώπη και το 1997 ίδρυσε στη Γενεύη την εταιρεία αμοιβαίων κεφαλαίων CMA (CapitalManagementAdvisors).\nΣυνεταιρίστηκε με τον Μεταξά, αλλά τον επόμενο χρόνο πέρασε τις περισσότερες ημέρες του στο Memorial Hospital της Νέας Υόρκης, διότι διαγνώστηκε με καρκίνο. Βγήκε νικητής από τη μάχη και σταδιακά γιγάντωσε την εταιρεία του, που έφτασε σε σημείο να διαχειρίζεται περισσότερα από 3,2 δισ. δολάρια.\n«Ο Θεός, η τύχη, η συγκυρία μάς ευνόησαν», έχει πει ο Σάμπυ Μιωνής.\nΗ μάχη με την επάρατη νόσο άλλαξε πλήρως όλη τη στάση του. Πούλησε την εταιρεία και μετακόμισε στο Ισραήλ. Το φιλανθρωπικό έργο του έγινε σημείο αναφοράς όχι μόνο σε εκείνη τη γωνιά, μα σε όλο τον πλανήτη. Χρηματοδότησε το παιδοκαρκινολογικό κέντρο στο νοσοκομείο του Τελ Αβίβ. Με όρο, μάλιστα, να δέχονται με μικρό κόστος παιδιά από την Ελλάδα και την Κύπρο.\nΕπίσης, χρηματοδότησε πειραματικά φάρμακα για τον παιδικό καρκίνο, ενώ έδωσε και 70 υποτροφίες τον χρόνο για το πανεπιστήμιο που φοίτησε και εκείνος μέσω του ίδιου τρόπου.\nΗ ελληνική κοινή γνώμη τον γνώρισε τον Ιούνιο του 2010. Τότε που ο Ρετζέπ Ταγίπ Ερντογάν έστειλε κάποια πλοία στη Λωρίδα της Γάζας. Ισραηλινοί κομάντος πραγματοποίησαν επιχείρηση στο «Mavi Marmara». Μετά από την επέμβαση ο Σάμπυ Μιωνής έκανε δηλώσεις σε άπταιστα ελληνικά, ως εκπρόσωπος του ισραηλινού στρατού. Από τότε άρχισε να ξετυλίγεται το κουβάρι της ζωής του, μέχρι που κάποιοι επιχείρησαν να τον εμπλέξουν με τη λίστα Λανγκάρντ. Το 2010, πάντως, προανήγγειλε τη σύσφιξη των σχέσεων μεταξύ Ελλάδας και Ισραήλ.\nΈπειτα από 10 χρόνια δικαιώνεται απόλυτα και, μάλιστα, παίζει σημαντικό ρόλο στις εξελίξεις ως πρόεδρος του Εμπορικού Επιμελητηρίου Ισραήλ – Ελλάδας. Επίσης ο Σάμπυ Μιωνής είναι συνιδρυτής του ισραηλινού κέντρου για τη Βελτίωση της Παιδικής Ηλικίας, μέλος του συμβουλίου ADLIsrael, μέλος της παγκόσμιας οργάνωσης KerenHayesod, συμπροεδρεύων της TaskForce για τον αντισημιτισμό και μέλος του διοικητικού συμβουλίου της εβραϊκής Υπηρεσίας «JewishAgency» και το «Beit-Hatfutsot».\nΠαραμένει, ωστόσο, ένας απλός άνθρωπος στην καθημερινότητά του. Στο Τελ Αβίβ κυκλοφορεί με ένα παλιό Volvo 15ετίας, δηλαδή, με το πρώτο αυτοκίνητο που απέκτησε έπειτα από τη μετακόμισή του στο Ισραήλ. Προτιμάει καθημερινό ντύσιμο και μόνο μία φορά τον θυμούνται να φοράει επίσημο ένδυμα, καθώς ήταν οικοδεσπότης σε δεξίωση κυβερνητικών στελεχών.\nΕίναι νόμος στη ζωή να μαθαίνεις από τα λάθη των άλλων μήπως και γλιτώσεις τον λογαριασμό των δικών σου σφαλμάτων. Αλλά φαίνεται ότι στον ΣΥΡΙΖΑ και τους συμμάχους τους κατά την πενταετή διακυβέρνηση της χώρας αγνοούσαν το μότο που περιορίζει το κόστος των λαθών. Και τώρα πληρώνουν ακριβά ότι τα έβαλαν με τον λάθος άνθρωπο. Όφειλαν να γνωρίζουν ότι ο Σάμπυ Μιωνής δεν αστειεύεται όταν θίγονται οι αξίες του. Το αντιλήφθηκαν το 2000 στην αμερικανική τράπεζα «JuliusBaer», η οποία υποχρεώθηκε σε έναν εξωδικαστικό συμβιβασμό με τον επιχειρηματία και έτσι ενίσχυσε το φιλανθρωπικό έργο του, διότι όλα τα χρήματα πήγαν σε ιδρύματα για παιδιά.\nΤο ίδιο έπραξε και με τις υποθέσεις που κέρδισε για τα δημοσιεύματα και τις πρακτικές εντός Ελλάδας. Ε, λοιπόν, ακόμα και αν δεν ήξεραν, όφειλαν στον ΣΥΡΙΖΑ να μάθουν. Το λέει, άλλωστε, και ο λαός, τον οποίο συχνά – πυκνά επικαλούνται. «Δεν ήξερες, δεν ρώταγες;».\nΚορωνοϊός: 192 οι νεκροί – Κατέληξε 79χρονος στο Αττικό


on 21 Σεπτεμβρίου 2021 . Posted in Διαδόσεις\nΆλλαξε μορφή ο παραλίμνιος πεζόδρομος – ποδηλατόδρομος του Κατσικά. Συνεργεία έκοψαν το τελευταίο διάστημα δεκάδες από τις πανύψηλες λεύκες κατά μήκος του (φωτό), προφανώς επειδή το ύψος τους προμήνυε πτώσεις τον χειμώνα που θα μπορούσαν να προκαλέσουν ατύχημα. Αρκετοί πολίτες διαμαρτύρονται για την κοπή τόσων δέντρων αλλά και για τις ζημιές που έχουν υποστεί εξαιτίας τους κάποια από τα πέτρινα παγκάκια στον πεζόδρομο. Ωστόσο, αν δεν κόψουν σύριζα τα δέντρα και αφήσουν τους κορμούς, αυτά θα ξαναφουντώσουν. Απλά θα είναι πιο χαμηλά... (Η φωτό από τους «Σκεπτόμενους Πολίτες»)\nΕπάγγελμα η ιερωσύνη;\nΌταν κληρικός που εργάζεται (δυστυχώς έτσι αντιμετωπίζουν ορισμένοι την ιερωσύνη) μία φορά την εβδομάδα (και αν...) φτάνει στο σημείο να ζητήσει (σε εφαρμογή διάταξης του δημοσιοϋπαλληλικού κώδικα) τη χορήγηση ετήσιας άδειας ανατροφής τέκνου -με σύζυγο μάλιστα μη εργαζόμενη- τότε ασφαλώς και κάτι δεν πάει καλά στο χώρο της Εκκλησίας. Δεν γνωρίζουμε τι απόφαση έλαβε η Μητρόπολη στην οποία ανήκει ο εν λόγω κληρικός, όμως η Ιερά Σύνοδος πρώτα πρέπει να ασχοληθεί με το θρησκευτικό επίπεδο των λειτουργών της, να αντιμετωπίσει τους ρασοφόρους που σπέρνουν ανησυχία στους πιστούς με τα εμβόλια και μετά ας αφιερωθεί στην αξιοποίηση της περιουσίας της κ.α.!\nΔράση εκπαίδευσης από ομάδα του ΕΚΑΒ Ιωαννίνων για την παροχή των πρώτων βοηθειών, πραγματοποιήθηκε προχθές από την Τοπική Κοινότητα Δροσοχωρίου στην πλατεία του χωριού με την τήρηση όλων των αναγκαίων μέτρων. Ικανοποιητική ήταν η συμμετοχή, ειδικά από νέους ανθρώπους, εκπαιδευτές ήταν οι Βασίλης Λέκκας και Μιχάλης Τσοβίλης, ενώ παρών ήταν ο περιφερειακός σύμβουλος Βασίλης Καλούδης. Πολύ σημαντική η πρωτοβουλία της Τοπικής Κοινότητας και φυσικά η ανταπόκριση του ΕΚΑΒ, μιας και είναι χρήσιμο να γνωρίζει ο κόσμος πώς θα παράσχει πρώτες βοήθειες όταν και όπου χρειαστεί!\nΤο πρόγραμμα που παρουσίασε στη Θεσσαλονίκη ο Τσίπρας είναι κοστολογημένο! Πάντα έκανε σοβαρή δουλειά… Πάντως, το είπε τόσο σοβαρά που κόντευε να το πιστέψει και ο ίδιος… Αλλά δυστυχώς για εκείνον το είπε - ξείπε είναι ίδιον της προσωπικότητάς του, γι’ αυτό όταν αναλύει τα «προγράμματά του» παίρνει σοβαρό και περισπούδαστο ύφος… Και ο Ευκλείδης πού είναι; Γιατί τόση σιωπή; Άφαντος και ο Πάνος Σκουρλέτης… Μεγάλο ζόρι θα περνάνε!\nΈμεινε το χαλίκι!\nΔεν ξέρουν τι να κάνουν και πού να απευθυνθούν οι κάτοικοι στις οδούς του ιστορικού κέντρου, δεξιά της Αβέρωφ. Εδώ και κάποιους μήνες πήγαν συνεργεία του Δήμου να φτιάξουν το οδόστρωμα, το έσκαψαν και το παράτησαν έτσι με το χαλίκι και το χώμα! «Τέτοια χάλια η πόλη μας δεν είχε ποτέ» καταγγέλλει στη στήλη περίοικος, ο οποίος μας έστειλε και σχετική φωτογραφία! Ευτυχώς είναι καλός ο καιρός. Πού να πιάσουν και βροχές...\nΑυτό μόνο θα κάνουν;\nΣτην οδό Ανεξαρτησίας άρχισαν οι μπουλτόζες το έργο τους! Βγάζουν όλες τις ομοιόμορφες πέτρες από το γκαλντερίμι! Κάποια εποχή ξοδεύτηκαν πόροι για να αγοραστούν τα πλακίδια και να τοποθετηθούν ένα - ένα στο οδόστρωμα… Και τώρα με μια νέα απόφαση τα χαλάνε. Αυτή την παρέμβαση θα κάνουν; Και τι θα γίνει με τα πολυώροφα κτήρια που χτίστηκαν με τις ευλογίες της πολεοδομίας ανάμεσα στα παραδοσιακά κτίσματα και χάλασαν την αισθητική; Όλες οι άδειες έχουν υπογραφή στελεχών της πολεοδομίας… Σε ποια άλλη πόλη κακοποίησαν με τέτοια μανία τις παραδοσιακές γειτονιές;\nΟι επικεφαλής των κομμάτων της αντιπολίτευσης στην Ελλάδα κάνουν κάποια διαλείμματα και μετά επανέρχονται… δριμύτεροι και ρίχνουν μία δήλωση, πάντα αρνητική, για το έργο του πρωθυπουργού ενώ εκείνος ξεπλένει τη σκουριά που κατάκατσε χρόνια τώρα στη χώρα μας. Πάντως, οι γνώσεις του, η εργατικότητά του, ο προγραμματισμός και τα σχέδιά του δεν έχουν να κάνουν τίποτε με τις πρακτικές των προκατόχων του. Και εκείνοι, είτε από άγνοια είτε από φθόνο μόνο τον κακό λόγο έχουν στο στόμα τους. Θα θέλαμε να είχαν όλοι την ευκαιρία έστω για μια φορά να δείξουν τι θα έκαναν για τη χώρα και το λαό της. Αλλά αυτό δεν το θέλουν και εκείνοι. Έμαθαν μόνο να διαμαρτύρονται και δεν ξέρουν άλλες εποικοδομητικές πρακτικές. Πάντως, τα προνόμιά τους τα απολαμβάνουν!\nΜιζέρια και εμπάθεια…\nΜετά την άψογη οργάνωση του συνεδρίου των εκπροσώπων των χωρών του ευρωπαϊκού νότου που έγινε στο συνεδριακό κέντρο Σταύρος Νιάρχος και εξέπληξε όλους η πρωτοβουλία του Έλληνα πρωθυπουργού για την πραγματοποίησή του, ακολούθησε η κακομοιριά του Τσίπρα που από τη Θεσσαλονίκη εξέπεμψε πάλι την προχειρότητα, τη μιζέρια και την ανοργανωσιά του προς κάθε κατεύθυνση… Αφού κατάλαβε ότι δεν προχωράει γιατί επιμένει; Ως πότε θα κρατάει δέσμια μία ολόκληρη παράταξη; Έχουμε μπροστά μας την Ελλάδα των δύο ταχυτήτων. Διαλέγουμε και παίρνουμε… Αν τώρα δεν αλλάξουμε πορεία, εδώ θα είμαστε και θα κλαίμε για το χάλι μας όταν πολύ μικρότερες ευρωπαϊκές χώρες θα μας ξεπερνάνε και θα προοδεύουν προς όφελος των λαών τους…\nΠρώτος ο Αλέξης Τσίπρας το γνωρίζει ότι αυτά που αράδιασε στη Θεσσαλονίκη δεν θα τον καλέσουν οι Έλληνες να τα εφαρμόσει στην πράξη! Έτσι, είπε ό,τι του κατέβαινε ή ό,τι του υπέδειξαν οι «κολλητοί του»! Η φράση ότι κοροϊδεύει ο Κυριάκος τους Θεσσαλονικείς μας προκάλεσε γέλια… Εκείνος τι ακριβώς έκανε στους Θεσσαλονικείς όταν πήγε να εγκαινιάσει δήθεν τμήμα του μετρό μπροστά σε μια αφίσα; Ας περίμενε λίγο πριν λογοκρίνει τις εξαγγελίες Μητσοτάκη και αν δεν εφαρμοστούν κατά γράμμα τότε θα δικαιούται δια να ομιλεί. Το 2021 δεν είναι 2014 που έλεγε ό,τι ήθελε και δημιουργούσε ελπίδες στους πολίτες… Τώρα θα τον κατατρέχουν τα πεπραγμένα κατά τη θητεία του… Και αυτά είναι τόσο αρνητικά. Το ξέρει και ο ίδιος όσο κι αν προσπαθεί να το ξεχάσει.\nΑλλάζουν και ξαναλλάζουν το όνομα του ΣΥΡΙΖΑ… Τελευταία μετάλλαξη η πρόσθεση του Π.Σ. (προοδευτική συμμαχία) και αύριο θα προσθέσουν κάτι άλλο! Με αυτό τον τρόπο προσπαθούν να πείσουν τον εαυτό τους ότι όλοι αυτοί που συνυπάρχουν σήμερα κάτω από τη στέγη του είναι «προοδευτικοί»! Τι πρόοδο έχουν τρομάρα τους; Αναχρονιστικούς θα έλεγαν τους περισσότερους. Ο κόσμος αλλάζει και αυτοί μένουν στα ίδια και τα ίδια… Ο Μητσοτάκης αλλάζει την Ελλάδα και αυτοί μένουν στη μιζέρια τους. Πώς τους φάνηκε το συνέδριο των εκπροσώπων των χωρών του νότου της Ευρώπης για την κλιματική αλλαγή; Τους κακοφάνηκε ο ηγετικός ρόλος του Έλληνα πρωθυπουργού. Πώς αξιολόγησαν τα σχόλια των ξένων ηγετών; Ή η αξιολόγηση είναι εχθρός τους και την αποφεύγουν;


Απρ 2 2012\nΕΥΑΘ: Τα νούμερα της εισηγμένης προς αποκρατικοποίηση εταιρείας «βγάζουν μάτι».\nΧάρη στη μικρή αύξηση (5,93%) των πωλήσεων και στην αντίστοιχη μείωση (4,46%) στα κόστη, το περιθώριο μικτού κέρδους ξεπέρασε ελαφρώς το 43% από 37%.\nΤα EBITDA αυξήθηκαν κατά 16% (28,8 εκατ. ευρώ), ενώ τα μετά φόρων κέρδη εκτινάχθηκαν στα 20,6 εκατ. ευρώ, σημειώνοντας αύξηση 66%!\nΗ μεγάλη άνοδος των κερδών εξηγείται από το γεγονός ότι η χρήση του 2010 επιβαρύνθηκε από πρόβλεψη για διαφορές φορολογικού ελέγχου.\nΗ εταιρεία στο τέλος του 2011 είχε ταμειακά διαθέσιμα 23,15 εκατ. ευρώ με μηδενικό δανεισμό.\nΑυτό όμως που κάνει ακόμη μεγαλύτερη εντύπωση είναι οι αιχμές που αφήνει η νυν διοίκηση για την προηγούμενη στην έκθεση που συνοδεύει τα αποτελέσματα.\nΑναφέρει λοιπόν πως τη διετία 2010-2011 συντάχθηκαν αξιόπιστοι προϋπολογισμοί, κάτι που δεν συνέβαινε τα προηγούμενα χρόνια! Και πως κατά την ίδια διετία τακτοποιήθηκαν υποχρεώσεις προηγούμενων χρήσεων.\nΠρόκειται σαφώς για… καρφί.\nΜόνο που επειδή πρόκειται για εταιρεία του Δημοσίου που είναι και εισηγμένη καλό θα ήταν να δοθούν περισσότερες εξηγήσεις.\nΤι σημαίνει για την εταιρεία και τους μετόχους η διαπίστωση ότι δεν συντάσσονταν αξιόπιστοι προϋπολογισμοί; Πρόκειται για μη χρηστή διοίκηση; Προέκυψε ζημία για την εταιρεία, έστω από αμέλεια;\nΚαι όταν αναφέρεται η νυν διοίκηση στις υποχρεώσεις που παρέλαβε εννοεί τις φορολογικές εκκρεμότητες ή και άλλες;\nANEK: Η κρητική ακτοπλοϊκή εταιρεία το 2011 κατάφερε να βελτιώσει το λειτουργικό της αποτέλεσμα, χάρη κυρίως στις έκτακτες ναυλώσεις πλοίων για μεταφορά Λίβυων, ενώ συμφώνησε με τις τράπεζες τη μεταφορά πληρωτέων δόσεων σε μεταγενέστερο χρόνο.\nΩστόσο, όπως διαπιστώνει η διοίκησή της, η συνεχής μείωση του διαθέσιμου εισοδήματος των καταναλωτών, σε συνδυασμό με τις τιμές του πετρελαίου που εξακολουθούν να έχουν αυξητική τάση τους πρώτους μήνες του 2012, προκαλεί ασφυξία στον κλάδο.\nΩς εκ τούτου, βασικός στόχος της φετινής χρονιάς, για τις εταιρείες του κλάδου, είναι η εύρεση ρευστότητας.\nΣτο πλαίσιο αυτό, η ΑΝΕΚ εξετάζει μέτρα όπως η αναδιάταξη στόλου με τυχόν διακοπή ζημιογόνων δραστηριοτήτων, η ρύθμιση και των εμπορικών υποχρεώσεων σε μεταγενέστερο χρόνο και η εκποίηση μη κυκλοφορούντων στοιχείων του ενεργητικού.\nΑυτό που καίει την αγορά, βέβαια, είναι ενδεχόμενη ρύθμιση εμπορικών υποχρεώσεων με σκοπό την πληρωμή τους σε μεταγενέστερο χρόνο...\nΚΟΡΡΕΣ: Σε απομείωση αξίας επενδύσεων στις συγγενικές εταιρείες Προϊόντα Κρόκου Κοζάνης ΑΕΒΕ, Milgauss Ltd. και Korres Retail UK Ltd. προχώρησε η εισηγμένη.\nΗ συνολική ζημία που επιβάρυνε τα αποτελέσματα του ομίλου ξεπέρασε το 1,95 εκατ. ευρώ.


Μαυροβούνιο - Το αστέρι της Μεσογείου\nBy Mladen Dragojlovic / Published on: August 12, 2019\nΣύμφωνα με την τελευταία έκθεση της Ευρωπαϊκής Επιτροπής Ταξιδιών, το Μαυροβούνιο είναι το Αστέρι της Μεσογείου το πρώτο τρίμηνο του τρέχοντος έτους.\nΌπως καταγράφει ο κατάλογος της Κροατίας Jutarnji, σύμφωνα με τα στατιστικά στοιχεία, κατά τους τρεις πρώτους μήνες του 2019, το Μαυροβούνιο σημείωσε αύξηση κατά 29% στις διανυκτερεύσεις και κατά 49% στις αφίξεις.\nΟι ειδικοί λένε ότι το Μαυροβούνιο έχει μεγάλα συγκριτικά πλεονεκτήματα, την ώρα που οι συγγραφείς της λίστας Jutarnji επισημαίνουν ότι η χώρα είναι ισχυρή χάρη στα επενδυτικά πακέτα.\n«Οι άδειες για τους επενδυτές παρέχονται σε λίγους μήνες, όπως και η παραίτηση από τα καθήκοντά τους. Εκτός αυτού, τα καύσιμα για τα πλοία είναι φθηνά», γράφει η Jutarnji.\nΟ υφυπουργός Αειφόρου Ανάπτυξης και Τουρισμού του Μαυροβουνίου, Damir Davidović, δήλωσε στα κροατικά ΜΜΕ ότι, με εξαίρεση μια χρονιά, η χώρα των Βαλκανίων αυξάνει συνεχώς τον οικονομικό του κύκλο εργασιών τα τελευταία 15 χρόνια.\n«Το 2019 ανοίξαμε 27 νέα ξενοδοχεία, 24 από τα οποία είναι τεσσάρων ή πέντε αστέρων. Τρία έργα αξίας τριών δισεκατομμυρίων ευρώ πραγματοποιούνται στη χώρα. Πρόκειται για τον κόλπο Luštica, μια παραθεριστική πόλη με μαρίνα κοντά στο Κότορ, τη Μαρίνα του Πόρτο Μαυροβούνιο και το έργο Portonovi, το οποίο θα ανοίξει το επόμενο έτος -το πρώτο ξενοδοχείο One and Only στην Ευρώπη- με επένδυση 1,1 δισ. ευρώ μέχρι στιγμής», ανέφερε ο Davidović.\nΕξήγησε ότι το Μαυροβούνιο διαθέτει σήμερα 43.000 κλίνες σε συλλογικές εγκαταστάσεις διαμονής, εκ των οποίων το 52% αφορά κατηγορίες τεσσάρων ή πέντε αστέρων. Επενδυτές προσέφεραν επίσης σημαντικά στις καλύτερες φορολογικές συνθήκες, πρόσθεσε. Ενώ ο ΦΠΑ της χώρας είναι 21%, η διαμονή σε ξενοδοχεία ανέρχεται σε 7%, ενώ για ξενοδοχεία πέντε αστέρων είναι 7% σε όλες τις υπηρεσίες.\nΟ Davidović είπε επίσης ότι ο όμιλος Aman λειτουργεί ξενοδοχεία στο Μαυροβούνιο και οι ίδιοι επενδυτές, όπως ανακοίνωσε, σχεδιάζουν ένα άλλο ξενοδοχείο πέντε αστέρων στη θέση αυτή, καθώς και ένα νέο ξενοδοχείο υψηλής ποιότητας στο Žabljak./ibna


5 εκπαιδευτικά, DIY παιχνίδια για το σπίτι. - Rontamil\nDIY, δραστηριότητες, ιδέες, παιδί, “μαθαίνουμε”\nΤο σπίτι δεν είναι μόνο καταφύγιο για τα μέλη μιας οικογένειας, αλλά και το μέρος στο οποίο περνά μερικές από τις πιο ευχάριστες και μοναδικές στιγμές. Όταν υπάρχει καλή διάθεση και φαντασία τα παιχνίδια και οι δραστηριότητες που μπορούν να οργανωθούν, ακόμη και εντός σπιτιού είναι άκρως διασκεδαστικές και επιμορφωτικές.\n– Μη πελαγώνετε!\nΣτις προτάσεις που σας δίνουμε εμείς, η προετοιμασία είναι ελάχιστη, τα υλικά απλά και η διασκέδαση “στο φουλ”.\nΠαίξτε με τα γράμματα\n1. Σχεδιάστε και κόψτε τα γράμματα της αλφαβήτα πάνω σε χρωματιστό χαρτόνι και βρείτε έναν μεταλλικό δίσκο.\nΓράψτε με μαρκαδόρο επάνω στο δίσκο, όλα τα γράμματα, και ενθαρρύνετε το παιδί να τα αντιστοιχίσεις σωστά.\nΑν δεν βρείτε δίσκο, δεν πειράζει. Κάντε την ίδια δουλειά με ένα κομμάτι λευκό χαρτόνι.\n2. Βρείτε ένα ρηχό δοχείο μεσαίου μεγέθους και ρίξτε μέσα 2 δάχτυλα ζάχαρη.\nΣχεδιάστε όλα τα γράμματα σε κόλλες Α4.\nΤο παιχνίδι είναι να καταφέρει το παιδί να σχεδιάσει με τα δαχτυλάκια του το γράμμα που βλέπει.\nΔεν φαντάζεστε πόσο θα ενθουσιαστεί με τα “μαγικά” σχήματα που μπορεί να κάνει με τα χεράκια του.\n(*αυτό τοπαιχνίδι μπορείτε να το κάνετε και σε μια αμμώδη παραλία.)\nΤα χρώματα είναι από τα πρώτα πράγματα που μαθαίνει να ξεχωρίζει ένα παιδί και βρίσκει πολύ διασκεδαστικά.\n1. Φτιάξτε κουμπαράδες από χρωματιστά ταπεράκια, κάνοντας μια εγκοπή στο κέντρο του καπακιού με ένα κοπίδι. Προμηθευτείτε πολύχρωμα κουμπάκια και προσπαθήστε να γεμίσετε κάθε κουτάκι με το αντίστοιχο χρώμα κουμπάκια. Φροντίστε μόνο να είναι ευδιάκριτα και σαφή τα χρώματα στα ταπεράκια και στα κουμπιά.\n2. Αν το παιδί είναι σε μεγαλύτερη ηλικία που έχει μάθει να διαβάζει λεξούλες μπορείτε να αντιστοιχήσετε τη λέξη π.χ. “πράσινο” με το αντίστοιχο πράσινο χαρτόνι. Φτιάξτε πολύχρωμα, χαρτονένια παγωτά και γράψτε τη λεξούλα στο γλωσσοπίεστρο.\nΠάιξτε με τους αριθμούς\n1. Πομ-πομ και μικρά μπολάκια. Αυτά θα χρειαστείτε για το επόμενο παιχνίδι. Γράψτε μέσα σε κάθε μπολ έναν διαφορετικό αριθμό και ζητήστε από το παιδί να τοποθετήσει ίσο αριθμό από τα μπαλάκια.\n2. Αν τα τουβλάκια είναι τα αγαπημένα του, αλλά τα έχει λίγο βαρεθεί, “αλλάξτε” το παιχνίδι!\nΓράψτε επάνω σε κάθε τουβλάκι με σειρά τους αριθμούς και βοηθηστε το να τους βάλει στη σειρά.\n3. Φέρατε πετρούλες μαζί σας από την παραλία; Υπέροχα, αφού θα αποτελέσουν το επόμενό σας παιχνίδι με αριθμούς. Γράψτε σε μια κόλλα χαρτί τους αριθμούς και σχεδιάστε δίπλα τους τον αντίστοιχο αριθμό από κυκλάκια, για να μπορεί το παιδί να τοποθετεί μέσα τις πετρούλες.\n1. Κρατήστε το χαρτόνι από μια συσκευασία και ζωγραφίστε επάνω το περίγραμμα από μερικά σχήματα (κύκλο, τετράγωνο, τρίγωνο). Κόψτε τα ίδια σχήματα από τσόχα και κολλήστε στη μια μεριά αυτοκόλλητο “κριτς-κρατς” (ή ταινία velcro). Το άλλο μισό από το αυτοκόλλητο κολλήστε στο κέντρο των σχημάτων που σχεδιάσατε στο χαρτόνι. Τώρα μπορούμε να αντιστοιχούμε τα σχήματα με μεγαλύτερη ακρίβεια.\n2. Αν οι χειροτεχνίες και οι χειροποίητες κατασκευές είναι το “φόρτε” σας, τότε μπορείτε να δημιουργήσετε παρόμοιο παζλ με χρωματιστά φύλλα τσόχας και να εμπλουτίσετε την ομάδα των σχημάτων με καρδούλα, ήλιο, πεταλούδα, αστεράκι, λουλούδι, κα.\nΦτιάξτε ένα “στόχο”\nΟμολογουμένως πιο δραστήριο παιχνίδι που ξετρελλαίνει μικρούς-μεγάλους.\nΘα χρειαστείτε έναν χώρο που να μην έχει εύθραυστα πράγματα, κατά προτίμηση άδειος. Αν διαθέτετε μεγάλο μπαλκόνι ή αυλή, είναι ακόμα καλύτερα. Προμηθεύεστε μερικά “μακαρόνια” επίπλευσης και τα κόβετε σε κομμάτια των 30-35εκ. ενώ κρατάτε ένα για να κολλήσετε τις άκρες του με ταινία και να το κάνετε στόχο. Ο σκοπός του παιχνιδιού είναι να περνάτε τα κομμάτια μέσα από το στόχο.\nΜη πείτε ότι δεν σκεφτήκατε “πόσο εύκολα είναι αυτά τα παιχνίδια”. Εμείς σας διαβεβαιώνουμε ότι είναι άκρως διασκεδαστικά. Δοκιμάστε τα!\nΠεράστε ‘παιχνιδιάρικο’ χρόνο με τα παιδιά σας επιλέγοντας ένα παιχνίδι και αφιερώνοντάς τους το χρόνο σας και την προσοχή σας.


Βρίσκεστε Eδώ >>Γενέθλια Διασήμων >> Κάτια Δανδουλάκη\nΗ Κάτια Δανδουλάκη γεννήθηκε στη Θεσσαλονίκη, στις 16 Μαΐου του 1948 και είναι Ταύρος. Η καταγωγή της είναι από τη Σητεία και τελείωσε τη Σχολή Θεάτρου του Κάρολου Κουν και το London School of Dramatic Art. Κατά τη διάρκεια της παραμονής της στο Λονδίνο συνεργάστηκε με το BBC σε τηλεταινίες και ραδιοφωνικές παραγωγές.\nΣτο ξεκίνημα της καριέρας της πήρε μέρος σε αρκετές δημοφιλείς ταινίες, η μεγάλη επιτυχία όμως, ήρθε το 1977, στην τηλεοπτική σειρά Οι Πανθέοι, από το ομότιτλο μυθιστόρημα του Τάσου Αθανασιάδη. Προηγουμένως είχε πρωταγωνιστήσει στην τηλεοπτική σειρά Ο Χριστός ξανασταυρώνεται, βασισμένη στο ομότιτλο βιβλίο του Νίκου Καζαντζάκη. Τη δεκαετία του 1990 πρωταγωνίστησε στην τηλεοπτική σειρά Λάμψη.\nΆλλες τηλεοπτικές σειρές στις οποίες πρωταγωνίστησε είναι: Και ύστερα ήρθαν οι μέλισσες, Λένη, Βέρα στο δεξί, Η ζωή της άλλης κ.α.\nΕίναι θιασάρχης από το 1979. Το 1995 ίδρυσε το δικό της θέατρο, το "Θέατρο Κάτια Δανδουλάκη", στο οποίο ανέβασε πολλές επιτυχημένες παραστάσεις.


ΟΔΥΣΣΕΙΑ TV: ΜΕ ΤΟΝ ΣΤΑΥΡΟ, ΤΟΝ ΔΙΚΕΦΑΛΟ ΑΕΤΟ ΚΑΙ ΤΗΝ ΣΗΜΑΙΑ, η νέα Ελληνική ποδοσφαιρική ομάδα στο ΛΟΝΔΙΝΟ, που έστησε ένας ΚΛΗΡΙΚΟΣ μας!\nΔΙΑΒΑΣΤΕ ΤΙ ΛΕΕΙ ΤΟ ΣΗΜΑ ΑΠΟ ΚΑΤΩ: "ΠΡΩΤΑ Η ΠΙΣΤΙΣ"!\n(ΓΙΑΤΙ ΔΕΝ ΠΡΟΒΛΗΘΗΚΕ ΣΤΗΝ ΕΛΛΑΔΑ ΑΥΤΗ Η ΟΜΑΔΑ; ΕΠΕΙΔΗ ΤΗΝ ΕΠΙΝΟΗΣΕ ΕΝΑΣ ΚΛΗΡΙΚΟΣ;\nΕΠΕΙΔΗ ΕΧΕΙ ΑΥΤΟ ΤΟ ΠΑΤΡΙΩΤΙΚΟΤΑΤΟ & ΟΡΘΟΔΟΞΟΤΑΤΟ Σ Η Μ Α;)\nΕΝΑΣ ΛΕΒΕΝΤΗΣ ΕΛΛΗΝ ΚΛΗΡΙΚΟΣ, ο εφημέριος π.Αναστάσιος Σαλαπάτας της Κοινότητος Αγίου Παντελεήμονος στο βορειοδυτικό τμήμα του Λονδίνου, ίδρυσε τον Μάϊο του 2015 την πρώτη ελληνική αμιγώς ποδοσφαιρική ομάδα!\nΤό όνομά της;\n'Άγιος Παντελεήμων FC' !\nΕ Υ Γ Ε και ΤΡΙΣ ΕΥΓΕ!\nΤό σύνθημα της νέας Ελληνικής ομάδος, του ποδοσφαιρόφιλου κληρικού μας είναι : 'Faith First', δηλαδή 'η Πίστη πρώτα' !!!\nΠροσέξατε το έμβλημά της;\nΠρώτα το Εθνόσημο, τον αρχαιοελληνικό Κίονα και τον Δικέφαλο αετό, ενώ τα χρώματά της είναι το μπλέ και το κίτρινο που παραπέμπουν στην Ελλάδα, στην Κύπρο και στο Βυζάντιο!\nΟ πατήρ Αναστάσιος κατάγεται από το Ναύπλιο, όπως πρωτοέπαιξε ποδόσφαιρο σάν παιδί. Στήν υλοποίηση της ιδέας αυτής, τον βοήθησαν Έλληνες επιχειρηματίες και μέλη της κοινότητος, με πρόεδρο τον επιχειρηματία Φραντζέσκο Γεώργιο και με μεγάλους χορηγούς τον Σάββα Ανδρέου και τον Παναγιώτη Αργυρού.\nΚΑΛΗ ΕΠΙΤΥΧΙΑ ΣΤΟΥΣ ΑΔΕΛΦΟΥΣ ΟΜΟΓΕΝΕΙΣ ΜΑΣ ΤΟΥ ΛΟΝΔΙΝΟΥ!


Ο Υδροχόος, σαν σταθερό ζώδιο του Αέρα που είναι, συμβολίζει την ελευθερία της σκέψης και την ανεξαρτησία. Η διορατικότητα των Υδροχόων και η ικανότητα να προβλέπουν μελλοντικές τάσεις τους βοηθάει να ανακαλύπτουν μέρη που δεν έχουν γίνει ακόμα δημοφιλή. Όπως θα το περίμενε κανείς από ένα ζώδιο του Αέρα, οι Υδροχόοι θέλουν να αισθάνονται απόλυτα ελεύθεροι και να μπορούν να πηγαίνουν ταξίδι όποτε τους αρέσει. Η ζωή τους συχνά αναστατώνεται από τις απότομες αλλαγές που προκαλεί η διαρκής αναζήτησή τους της αλήθειας. Παρόλα αυτά προτιμούν να έχουν συγκεκριμένο σκοπό πριν ξεκινήσουν για ένα ταξίδι.\nΤα άτομα του ζωδίου αυτού τις περισσότερες φορές προτιμούν να ταξιδεύουν μόνοι κι επίσης να κάνουν τις διακοπές τους μόνοι, για να έχουν την ελευθερία να κινούνται όποτε και όπως τους αρέσει. Αλλά εξαιτίας της αγάπης τους για τη ζωή και του χαρακτήρα τους, όπου κι αν πάνε θα κάνουν νέες και ενδιαφέρουσες γνωριμίες.\nΟι Υδροχόοι καθώς βρίσκουν πολλά γοητευτικά πράγματα στη ζωή και τους αρέσει και να κάνουν μόνοι τους διακοπές, είναι βολικοί και χρησιμοποιούν οποιοδήποτε μέσο βρουν διαθέσιμο. Αντίθετα, οι καθημερινές μετακινήσεις με τη συγκοινωνία τους ενοχλούν περισσότερο από ότι όλα τα άλλα ζώδια.\nΑπό τη φύση τους οι Υδροχόοι απεχθάνονται τις συμβατικότητες. Η στάση τους αυτή μπορεί να παρεξηγηθεί και να αντιμετωπιστεί με προκατάληψη και καχυποψία, ιδιαίτερα σε χώρες όπου αποδοκιμάζουν μια τέτοια στάση.


Allzic Radio Golds Français Γαλλία - Ραδιόφωνο. Live Radio. ζωντανό ραδιόφωνο. Διαδικτυακό Ραδιόφωνο. Ακούστε ζωντανά. Online Radio. Clover.fm\nΡαδιόφωνο > Ραδιόφωνο > Γαλλία > Allzic Radio Golds Français\nAllzic Radio Golds Français Ακούστε ζωντανά\nAllzic Radio Golds Français Ακούστε ζωντανά ραδιόφωνο από την Γαλλία / Γάλλος ραδιοφωνικός σταθμός. Allzic Radio Golds Français Ακούστε ζωντανό ραδιόφωνο.\nAllzic Radio Golds Français 4.4/5 - 5 Ψήφους\nΤοποθεσία: Γαλλία / Γάλλος\n9 473 Προβολές Comments 1 Likes\n8 700 Προβολές Comments 2 Likes\nΠαρθένοι Νήσοι (ΗΠΑ) / Ειδήσεις\n12 050 Προβολές Comments 2 Likes\nRadio One 1000 Ακούστε ζωντανά ραδιόφωνο από την Παρθένοι Νήσοι (ΗΠΑ) / Ειδήσεις ραδιοφωνικός σταθμός.\n10 345 Προβολές Comments 1 Likes\nWPR Ideas 970 Ακούστε ζωντανά ραδιόφωνο από την Ηνωμένες Πολιτείες / Δημόσιο / Ειδήσεις / Ραδιόφωνο λόγου ραδιοφωνικός σταθμός.\n9 376 Προβολές Comments 0 Likes\nWMPN-HD2 91.3 Ακούστε ζωντανά ραδιόφωνο από την Ηνωμένες Πολιτείες / Κλασικό / Ειδήσεις ραδιοφωνικός σταθμός.\n9 545 Προβολές Comments 2 Likes\nΧριστόφορος και Νέβις / Ειδήσεις / Ραδιόφωνο λόγου\n21 060 Προβολές Comments 10 Likes\nWinn FM 98.9 Ακούστε ζωντανά ραδιόφωνο από την Χριστόφορος και Νέβις / Ειδήσεις / Ραδιόφωνο λόγου ραδιοφωνικός σταθμός.\n9 447 Προβολές Comments 3 Likes\n10 389 Προβολές Comments 1 Likes\nΒραζιλία / Πληροφορίες / Ποπ μουσική / Sertanejo Pop / Brega\n9 881 Προβολές Comments 3 Likes\nRádio Cultura AM 820 Ακούστε ζωντανά ραδιόφωνο από την Βραζιλία / Πληροφορίες / Ποπ μουσική / Sertanejo Pop / Brega ραδιοφωνικός σταθμός.\n13 629 Προβολές Comments 15 Likes\nRFERL 21 Radio Farda Ακούστε ζωντανά ραδιόφωνο από την Τσεχία / Ειδήσεις / Κοινότητα ραδιοφωνικός σταθμός.\n11 591 Προβολές Comments 4 Likes\n8 992 Προβολές Comments 2 Likes\nRádio Gameleira FM 104.9 Ακούστε ζωντανά ραδιόφωνο από την Βραζιλία / Κοινότητα / Sertanejo Pop ραδιοφωνικός σταθμός.\n9 890 Προβολές Comments 1 Likes


H Agera RS "νίκησε" τη Chiron (video)\n07/10/2017, 17:20 15\nΜόλις 1 μήνα κράτησε το ρεκόρ της Bugatti Chiron στο 0-400-0 χλμ./ώρα, αφού πλέον και επίσημα η Koenigsegg Agera RS των 1.360 ίππων είναι ο νέος κάτοχος του εντυπωσιακού αυτού ρεκόρ.\nΗ επίσημη ανακοίνωση του ρεκόρ από την Koenigsegg\nήρθε μόλις λίγες ώρες μετά την ανάρτηση της εταιρείας στο facebook που ουσιαστικά το προανήγγειλε\n. Μάλιστα, ο χρόνος που πέτυχε η Agera RS είναι πολύ πιο γρήγορος από αυτόν που είχε πετύχει η Chiron. Η προσπάθεια των Σουηδών έγινε στο αεροδρόμιο Vandel της Δανίας την Κυριακή που μας πέρασε και πίσω από το τιμόνι της Agera RS βρέθηκε ο εργοστασιακός οδηγός της Koenigsegg, Niklas Lilja. Για την επιτάχυνση 0-400 χλμ./ώρα το σουηδικό υπεραυτοκίνητο απαίτησε μόνο 26,88 δευτερόλεπτα, ενώ για την επιβράδυνση 400-0 χλμ./ώρα άλλα 9,56 δευτερόλεπτα. Ο συνολικός λοιπόν χρόνος για το 0-400-0 χλμ./ώρα ήταν μόνο 36,44 δευτερόλεπτα, όντας 5,52 δευτερόλεπτα πιο γρήγορος από τα 41,96 δευτερόλεπτα που είχε απαιτήσει η Bugatti Chiron. Η απόσταση που χρειάστηκε να διανύσει το Koenigsegg Agera RS για την όλη επιτάχυνση και επιβράδυνση ήταν 2.441 μέτρα, όταν η Chiron είχε χρειαστεί 3.112 μέτρα.\nΗ Koenigsegg τονίζει ότι το Agera RS που χρησιμοποιήθηκε ήταν εφοδιασμένο με το πακέτο αναβάθμισης One:1, δηλαδή ο 5λιτρος V8 κινητήρας του είχε απόδοση 1.360 ίππων και ροπή 1.371 Nm. Να σημειώσουμε ότι η Bugatti Chiron έχει ονομαστική απόδοση ισχύος 1.500 ίππων και ροπή 1.600 Nm.\nΤο πρόβλημα είναι η επιβολή.Κατάλαβες;Οπως δεν μπόρεσες να επιβάλεις τις alfa,δεν θα καταφέρεις να επιβάλεις ουτε τη tesla.Απλά πράγματα.Οσο νωρίτερα το αντιληφθείς τόσο το καλύτερο.Για 'σένα και μόνο!Εκτος κ αν γουστάρεις κράξιμο...Εκεί πάσο.\nΔεν επιβάλλω τίποτα εγώ. Άλλοι θα στα επιβάλλουν, εγώ μόνο προειδοποιώ και είμαι ήδη προετοιμασμένος για το μέλλον, που δεν είναι μόνο η ηλεκτροκίνηση, αλλά σε αυτή τη στήλη μόνο για αυτήν μπορώ να γράψω. Σε λίγο καιρό δεν θα γράφω τίποτα "μελλοντολογικό" -γιατί δεν θα χρειάζεται- και απλώς θα σχολιάζω τα νέα μοντέλα των εταιριών. Το "μελλοντολογικό" μην το πάρεις στραβά. Εύκολες προβλέψεις κάνω από πράγματα που συμβαίνουν ήδη κάπου και αρκεί να κοιτάξεις στο σωστό σημείο. Ούτε έχω καμία σχέση με Alfa, μη λέμε τα ίδια.\nΒρεθήκατε με τον δόκτορα;\n@19:49: George σε έψαχνε ο Παλάβρας...\nΑλλαξε πηγές.Αυτές που έχεις έχουν διαρροές!Τα μισά τα χάνεις και σε κοροϊδεύει ο κόσμος!Περαστικά και για την F1!\nΚοντά 940000 κομμάτια πούλησαν οι Mercedes,bmw,audi,vw και porsche το 2016 στην Αμερικάνικη αγορά.(τα περίπου 1500 bentley+ καμια 800αριά lamborghini άστα δώρο από μένα!)Το ριμάδι το ίντερνετ τα γράφει όλα!Χαρτί και καλαμάρι!\n2500 ήταν οι bentley.\nΟ χρόνος θα δείξει,όπως πάντα.Με τα "θα" κανείς δεν έκανε καριέρα!\n47000 tesla ανα το παγκόσμιο εκ των οποίων οι 35000 στην Αμερική.Ολα τ'αλλα άλλα λόγια ν'αγαπιόμαστε.\nΣτα 8.500.000 αυτοκίνητα που πουλιούνται στις ΗΠΑ μόλις τα 600.000 είναι γερμανικά. Ακόμη κι η Toyota μόνη της πουλάει τα διπλάσια. Του χρόνου θα πουλάει η Tesla μόνη της 600.000 στο Αμέρικα, όσα όλοι οι Γερμανοί. Οι 500.000 προπαραγγελίες είναι εκεί και περιμένουν και δεν έχουν ακυρωθεί, πρόσθεσε και άλλες 100.000 από τα άλλα μοντέλα και νά'μαστε.\nΕλα να σου ρίξω 2 goalάκια τώρα\n1ο goal:Στην Ευρώπη και Ασία πάντως πωλούνται απειροελάχιστα Αμερικάνικα γιατί είναι εκτός τόπου κ χρόνου.2o goal:Προπώλησε η τεσλα μισό εκατομύριο αυτοκίνητα.Μένει να δούμε πόσα θα καταφέρει να παραδόσει.\nΕκτός τόπου και χρόνου είναι οι Ευρωπαίοι που φορολογούν κυβικά. 1. Κάποιοι Ευρωπαίοι θα αγόραζαν αμερικάνικα, καθώς έχουν φθηνότερη εργοστασιακή τιμή, αλλά τους περιμένει στη γωνία η εφορία. 2. Τα ίδια έλεγαν και για τα Model S και Model X στην αρχή της παραγωγής τους που είχαν ακριβώς την ίδια πορεία και κάποιες καθυστερήσεις σαν αυτές που έχει το Model 3 τώρα (που όπως ξαναέγραψα παίζονται κι άλλα που κάνουν "καλοδεχούμενη" την καθυστέρηση). Όλες οι βιομηχανίες δηλαδή - και όχι μόνο η Tesla - περνάνε αυτό το στάδιο, μέχρι να φτάσει στα επιθυμητά επίπεδα παραγωγής ένα μοντέλο. Απλώς για "κάποιο" λόγο, όλοι ασχολούνται με την Τesla, η οποία παρεμπιπτόντως ασχολείται και με άλλα πράγματα, όπως οι εγκαταστάσεις τεράστιων υποστηρικτικών συστημάτων μπαταριών σε κρατικό επίπεδο (βλέπε Αυστραλία και προσεχώς Πουέρτο Ρίκο). Και ετοιμάζει πυρετωδώς και το semitruck της αλλά και κάτι ακόμη που είναι έκπληξη. Άντε... σου αποκάλυψα και κάτι.\nΜόνο εσύ ασχολείσαι με την tesla!Ολοι οι άλλοι απλά σε κοροϊδεύουν!\n@18:08 Δεν ασχολούμαι μόνο με την Tesla αλλά με όλα τα ηλεκτρικά ή ηλεκτροκίνητα οχήματα και γενικότερα με νέες τεχνολογίες. Απλώς η Tesla έχει τα περισσότερα νέα. Όταν θα έχουν και οι άλλοι θα τους κάνω την τιμή να ασχοληθώ και μαζί τους. Με μουτζούρηδες πάντως και συνεργεία μπαρμπα-Μήτσων κι εξατμίσεων "Ο Βαγγέλας" που θα κλείσουν δεν ασχολούμαι γιατί θα ξοδέψω άσκοπα το χρόνο μου. Κάθε μέρα που περνάει επιβεβαιώνομαι περισσότερο. Εγκαθίστανται τόσες ΑΠΕ ανά τον πλανήτη που μόνο σε συνδυασμό με ένα τεράστιο στόλο από ηλεκτρικά οχήματα μπορούν να έχουν λόγο ύπαρξης. Το γιατί ψάξτο μόνος σου. Η τεχνολογία πάντως υπάρχει ήδη και μάλιστα ενσωματωμένη εδώ και χρόνια σε κάποια οχήματα. Όταν εγώ θα βγάζω εισόδημα έχοντας απλώς παρκαρισμένο σε μια πρίζα το όχημά μου, θα γελάω με κάτι γκρεκοπίθηκους με γκαζοτενεκέδες που θα κλαίνε για τα τέλη κυκλοφορίας.\nΧαχαχαχα. Μη γίνεσαι κακός. Δεν σου φαίνεται πολύ χρήσιμο στην καθημερινότητά σου να κάνεις όσο πιο γρήγορα γίνεται τα 0-400 χλμ σε ευθεία και άδειο δρόμο? Κολλάς μήπως σε λεπτομέρειες του τύπου "θέλω μισό ρεζερβουάρ βενζίνη με τέρμα γκάζι" για τα 0-400 χλμ. ή "πού θα βρω τέτοιο δρόμο από το σπίτι στη δουλειά"? Λεπτομέρειες. Κάποιοι ξεροκέφαλοι πάντως θεωρούν ότι είναι κατόρθωμα να βγάλουν ίππους από λίγα κυβικά (έχοντας φτιάξει στο μυαλό τους κι έναν σχετικό διαγωνισμό), απλώς και μόνο επειδή η Ευρώπη φορολογεί με βάση τα κυβικά κι όταν στην άλλη πλευρά του Ατλαντικού απλώς δεν ασχολούνται με κυβικά ούτε οι οδηγοί ούτε το κράτος. Κι αναγκάζονται έτσι, οι Έλληνες κυρίως, να αγοράζουν χιλιαράκια, που βγαίνουν στην Εθνική πηγαίνοντας με 120+ χλμ. και καταναλώνοντας περισσότερο από 3λιτρο. Κι αν δεν είχαμε κρίση, τα περισσότερα χιλιόμετρα θα τα έγραφαν στην Εθνική οι Έλληνες. Τους αρέσει όμως να πληρώνουν φόρους στο αυτοκίνητο, φόρους στα καύσιμα, υψηλά τέλη, τεκμήρια, φόρους πολυτελείας, πανάκριβα διόδια, όταν στην Αμερική τα αντίστοιχα ποσά είναι αστεία ή ανύπαρκτα. Το μεγάλο άρμεγμα που τους κάνει η Ευρώπη δεν το βλέπουν, το downsizing τους μάρανε και καμιά εξάτμιση για να κάνει μεγάλο θόρυβο το χιλιαράκι που αγόρασαν με δόσεις και το χρωστάνε, γιατί το αντριλίκι τους από την εξάτμιση φαίνεται. Ξέχασα... άρχισαν να βάζουν και πρίζες στα καινούργια αυτοκίνητα οι "οικολόγοι" Ευρωπαίοι (plug-in υβριδικά), που οι περισσότεροι οδηγοί τους δεν ξέρουν καν τι ρόλο παίζουν. Μάλλον πιστεύουν ότι είναι για να βάζεις μπροστά τον βενζινοκινητήρα όταν έχεις μείνει από μπαταρία εκκίνησης. Δεν συζητάμε καν για τον Έλληνα που δεν βρίσκει να παρκάρει σε μικρότερη απόσταση των 500 μέτρων από το σπίτι ή τη δουλειά και θα το αγοράσει μόνο για να κάνει φιγούρα, δίνοντας κανα πεντοχίλιαρο παραπάνω που θα του γλιτώσει κανα πενηντάρικο στα τέλη για 2-3 χρόνια.\nΟχι άλλο νταουνσαζινγκ πλιζ.\n17/07/2018, 10:10 4\nΣε έναν ιδιαίτερο, μοναδικού κάλλους χώρο, η συναυλία με τίτλο «Once in a Lifetime», φιλοδοξεί να προσφέρει αυτό ακριβώς που υπόσχεται: μία μοναδική μουσική εμπειρία ζωής\nΝέα εξοπλιστική έκδοση για τη Skoda Fabia\nΕάν οι κανόνες δεν είχαν εξαιρέσεις, η A-Class δεν θα έπρεπε να υπάρχει. Διότι στην περίπτωσή της η Mercedes-Benz αποφάσισε να διαλύσει κάθε στερεότυπο, κάθε αυτονόητη και διαδεδομένη αρχή σχετικά με το τι μπορεί να προσφέρει ένα αυτοκίνητο στον ιδιοκτήτη του.\nΔοκιμάζουμε το νέο Volvo XC40 T3\nΗ νέα έκδοση T3 με τον 1.500άρη turbo βενζινοκινητήρα των 156 ίππων του Volvo XC40, είναι μια έκδοση με πολλά πλεονεκτήματα για την αγορά της χώρας μας, η οποία φιλοδοξεί να αποτελέσει και την best-seller εν Ελλάδι επιλογή του «Ευρωπαϊκού Αυτοκινήτου της Χρονιάς».


Κορωνοϊός: 5.641 νέα κρούσματα σήμερα στην Ελλάδα – 69 θάνατοι και 665 διασωληνωμένοι | Η ΚΑΘΗΜΕΡΙΝΗ\nΗ ενημέρωση του Εθνικού Οργανισμού Δημόσιας Υγείας (ΕΟΔΥ) για τα νέα κρούσματα, τους θανάτους και τους διασωληνωμένους, σήμερα Τετάρτη 22 Δεκεμβρίου 2021\n22.12.2021 • 17:59\nΣε 5.641 ανέρχονται τα νέα κρούσματα κορωνοϊού, τα οποία κατεγράφησαν στην Ελλάδα το τελευταίο 24ωρο, σύμφωνα με τον Εθνικό Οργανισμό Δημόσιας Υγείας (ΕΟΔΥ). Σήμερα, Τετάρτη 22 Δεκεμβρίου 2021, ανακοινώθηκαν 69 θάνατοι (77 χθες). Διασωληνωμένοι σε Μονάδες Εντατικής Θεραπείας (ΜΕΘ) νοσηλεύονται 665 ασθενείς (661 χθες).\nΑπό την έναρξη της πανδημίας, ο συνολικός αριθμός των επιβεβαιωμένων κρουσμάτων ανέρχεται σε 1.049.936, ενώ έχουν καταγραφεί 20.126 θάνατοι. Η διάμεση ηλικία των κρουσμάτων είναι 38 έτη (εύρος 0,2 έως 106 έτη), ενώ η διάμεση ηλικία των θανόντων είναι 78 έτη (εύρος 0,2 έως 106 έτη).\nΥπενθυμίζεται ότι χθες ανακοινώθηκαν 6.424 κρούσματα και 77 θάνατοι, ενώ διασωληνωμένοι νοσηλεύονταν 661 ασθενείς. Προ μίας εβδομάδας, την Τετάρτη 15 Δεκεμβρίου, είχαν ανακοινωθεί 4.801 κρούσματα και 77 θάνατοι, ενώ διασωληνωμένοι νοσηλεύονταν 683 ασθενείς.\nRt, τεστ και θετικότητα\nΤο τελευταίο 24ωρο διενεργήθηκαν 346.845 εργαστηριακά τεστ, με τη θετικότητα να ανέρχεται σε 1,63%. O μέσος όρος του επταημέρου είναι 334.868 δειγματοληπτικοί έλεγχοι.\nΤο Rt για την επικράτεια βάσει των κρουσμάτων εκτιμάται σε 0,96 (0,93 την περασμένη εβδομάδα).\nΤην εβδομάδα 13 Δεκεμβρίου 2021 – 19 Δεκεμβρίου 2021, το ποσοστό θετικότητας ήταν 1,33% σε σύνολο 2.324.134 εργαστηριακών ελέγχων (RT-PCR/Rapid-Ag) και 0.25% σε σύνολο 3.967.270 αυτοδιαγνωστικών ελέγχων. Στο σύνολο των ελέγχων, το ποσοστό θετικότητας ήταν 0.60%.\nΤην ίδια εβδομάδα, το σύνολο των ασθενών ηλικίας 4-18 ετών είναι 8.355, αποτελώντας το 27% (4% από την προηγούμενη εβδομάδα) στο σύνολο των κρουσμάτων.\nΩς προς τους 665 διασωληνωμένους, το 61,4% είναι άνδρες, η διάμεση ηλικία τους είναι 63 έτη και το 78,9% έχει υποκείμενο νόσημα ή/και ηλικία 70 ετών και άνω. Μεταξύ των ασθενών που νοσηλεύονται διασωληνωμένοι, 553 (83,16%) είναι ανεμβολίαστοι ή μερικώς εμβολιασμένοι και 112 (16,84%) είναι πλήρως εμβολιασμένοι.\nΑπό την αρχή της πανδημίας έχουν εξέλθει από τις ΜΕΘ 3.691 ασθενείς. Οι εισαγωγές νέων ασθενών Covid-19 στα νοσοκομεία της επικράτειας ήταν χθες 370 (ημερήσια μεταβολή +25.42%). Ο μέσος όρος εισαγωγών του επταημέρου είναι 333 ασθενείς.\nΤην εβδομάδα 13 – 19 Δεκεμβρίου, οι εισαγωγές νέων ασθενών ήταν 2.344, ενώ το σύνολο των εξιτηρίων λόγω ίασης ήταν 2.310. O λόγος εισαγωγών νέων ασθενών προς εξιτήρια λόγω ίασης ήταν 1,01.\nΑπό το σύνολο των 5.641 νέων κρουσμάτων, 22 είναι εισαγόμενα εκ των οποίων 8 εντοπίστηκαν κατόπιν ελέγχων στις πύλες εισόδου της χώρας.\nΣτις Περιφερειακές Ενότητες Αττικής εντοπίστηκαν 2.307 νέα κρούσματα, ενώ στη Θεσσαλονίκη 776. Η κατανομή των νέων εγχώριων κρουσμάτων ανά Περιφερειακή Ενότητα:\n370 κρούσματα στην ΠΕ Βόρειου Τομέα Αθηνών\n90 κρούσματα στην ΠΕ Δυτικής Αττικής\n326 κρούσματα στην ΠΕ Δυτικού Τομέα Αθηνών\n744 κρούσματα στην ΠΕ Κεντρικού Τομέα Αθηνών\n231 κρούσματα στην ΠΕ Νοτίου Τομέα Αθηνών\n115 κρούσματα στην ΠΕ Ηρακλείου\n116 κρούσματα στην Π.Ε Κοζάνης\n7 κρούσματα στην Π.Ε Χίου\nΣτη Θεσσαλονίκη η μετάλλαξη Όμικρον\nΗ παρουσία της άκρως μεταδοτικής παραλλαγής Όμικρον στην κοινότητα της Θεσσαλονίκης επιβεβαιώθηκε στο μεταξύ από αναλύσεις της Ομάδας Επιδημιολογίας Λυμάτων του ΑΠΘ στα αστικά απόβλητα της πόλης.\nΗ ανίχνευση έγινε σε δείγμα της Κυριακής 19 Δεκεμβρίου, μέσα από νέα πρωτοποριακή -υψηλής ευαισθησίας και ακρίβειας και σε πραγματικό χρόνο- μοριακή μέθοδο, που ανέπτυξε η Ομάδα του ΑΠΘ και τις επόμενες μέρες θα ανακοινωθούν οι ακριβείς εκτιμήσεις για την ποσοτικοποίηση και συχνότητα εμφάνισης του στελέχους Όμικρον σε σχέση με το στέλεχος Δέλτα, που ακόμα κυριαρχεί στην κοινότητα.\nΜέτρα μετά τις γιορτές\nΠεριοριστικά μέτρα μετά τις γιορτές\nΚορωνοϊός: Άνοιξε η πλατφόρμα για τη διάθεση δύο δωρεάν self-test\nΣτη Θεσσαλονίκη η «Όμικρον» – Ορόσημο οι γιορτές για την επικράτηση στη χώρα\nΚορωνοϊός Κρούσματα Σημερινά κρούσματα ΕΟΔΥ θάνατοι Διασωληνωμένοι ΜΕΘ COVID-19 Πανδημία\nΚορωνοϊός: 4.801 νέα κρούσματα σήμερα στην Ελλάδα – 77 θάνατοι και 683 διασωληνωμένοι\nΤο σκληρό πρόσωπο της πανδημίας, παρά τη μείωση κρουσμάτων\nΚορωνοϊός: 6.201 νέα κρούσματα σήμερα στην Ελλάδα – 97 θάνατοι και 694 διασωληνωμένοι\nΚορωνοϊός: 3.823 νέα κρούσματα σήμερα στην Ελλάδα – 96 θάνατοι και 647 διασωληνωμένοι


Πάρος: Μέρη και παραλίες που πρέπει να επισκεφτείς! | ediva.gr\nΌλοι λίγο πολύ έχουμε αποφασίσει που θα πάμε τις καλοκαιρινές μας διακοπές, έχουμε κλείσει τα δωμάτια και περιμένουμε να περάσουν οι μέρες. Προσωπικά μόλις γύρισα από τις διακοπές μου στην πανέμορφη Πάρο. Είπα λοιπόν να σας παρουσιάσω τα μέρη που πήγα στο νησί.\nΕάν επιλέξεις λοιπόν να πας κι εσύ εκεί είναι μια καλή ευκαιρία να οργανώσεις το πρόγραμμά σου. Αν πάλι δεν έχεις αποφασίσει που θα πας και δεν έχεις κλείσει δωμάτιο, μπορείς να διαλέξεις το υπέροχο αυτό κυκλαδίτικο νησί για να περάσεις αξέχαστες διακοπές.\nΔες επίσης τα 10 καλύτερα ξενοδοχεία στην Πάρο!\nΠάρος: Μέρη & παραλίες\nΗ αλήθεια είναι ότι η Πάρος δεν είναι ιδιαίτερα μεγάλο νησί, οπότε οι αποστάσεις από την μια περιοχή στην άλλη είναι σχετικά μικρές. Αν μάλιστα υπάρχει οδηγός στην παρέα είναι ιδανική λύση το αμάξι ή το μηχανάκι. Έτσι θα μπορέσεις να γυρίσεις το νησί, ή έστω ένα μεγάλο μέρος του.\n1. Παραλίες στην Πάρο\nΣτην πρωτεύουσα της Πάρου, την Παροικιά θα συναντήσεις το λιμάνι. Πρόκειται για μια ήσυχη σχετικά περιοχή και ότι πρέπει για να μείνεις αφού είναι στην μέση όλων των διαδρομών.\nΛίγο πιο έξω από την Παροικιά, περίπου 2,5 χλμ θα βρεις την παραλία Μαρτσέλο. Υπέροχη παραλία, έχει οργανωμένο beach bar με ξαπλώστρες και ομπρέλες. Έχει και ελεύθερο χώρο για να ξαπλώσεις στην άμμο κάτω από τα δέντρα που προσφέρουν φυσική σκιά.\nΝότια της πρωτεύουσας συναντάς την παραλία της Αγίας Ειρήνης με πολλά φοινικόδεντρα που δίνουν μια εξωτική νότα στην παραλία. Λίγο πιο βόρεια είναι η παραλία Λιβάδια, από τις πιο δημοφιλείς στην οποία θα βρεις πολλά εστιατόρια και beach bar κατά μήκος της. Τέλος, κοντά στην Παροικιά βρίσκεται και η παραλία Παράσπορος, με καταγάλανα νερά και υπέροχη αμμουδιά.\nΣτα βόρεια του νησιού βρίσκεται η Νάουσα, ιδιαίτερα αγαπητή στον νεαρό κόσμο. Εκεί η παραλία που δεν πρέπει να χάσεις είναι οι Κολυμπήθρες, προσωπικά ξετρελάθηκα με το μέρος και την θάλασσα, στις οποίες υπάρχουν μεγάλοι βράχοι από γρανίτη που σου επιτρέπουν να ξαπλώσεις πάνω τους. Διαθέτει βέβαια και ξαπλώστρες με ομπρέλες.\nΆλλες παραλίες κοντά στην Νάουσα είναι η Σάντα Μαρία με υπέροχα νερά στην οποία μπορείς να μάθεις διάφορα θαλάσσια σπορ. Η Χρυσή Ακτή είναι ακόμη μία πανέμορφη παραλία, από τις μεγαλύτερες του νησιού, ενώ στα νότια βρίσκεται η παραλία της Πούντας και της Αλυκής, επίσης πολύ όμορφες και οι δύο. Για ξενοδοχεία στην Πάρο στις καλύτερες τιμές δες εδώ ή στο booking.com!\n2. Αξιοθέατα & Μνημεία\nΕκτός από τις παραλίες υπάρχουν πολλά αξιοθέατα που μπορείς να επισκεφτείς. Στην Παροικιά θα βρεις την Παναγία την Εκατονταπυλιανή, ένα παλαιοχριστιανικό μνημείο εξαιρετικής ομορφιάς. Στην είσοδο της εκκλησίας υπάρχει μαγαζάκι με διάφορα εκκλησιαστικά είδη. Η Νάουσα έχει πολλά μοναστήρια τα οποία μπορεί να επισκεφτεί ο ταξιδιώτης, καθώς επίσης και διάφορα μουσεία.\nΣτον λόφο της Αγίας Άννας βρίσκεται το Ασκληπιείο, του 4ου αιώνα περίπου π.Χ. ενώ στον ίδιο λόφο έχουν βρεθεί ερείπια από λατρευτικό ναό προς τιμήν του Απόλλωνα. Ένα ακόμη σημείο του νησιού που πρέπει να δεις είναι οι πεταλούδες, ένας βιότοπος τον οποίο επισκέπτονται κάθε καλοκαίρι χιλιάδες πεταλούδες.\nΔες επίσης τα 8 καλύτερα ελληνικά νησιά αν είσαι ελεύθερη!\n3. Διάφορες Δραστηριότητες στην Πάρο\nΒρισκόμενος στην Πάρο μπορείς να κάνεις και διάφορες άλλες δραστηριότητες. Μία από αυτές είναι η πεζοπορία, οργανωμένη ή ατομική για να ανακαλύψετε την φυσική ομορφιά της Πάρου. Είναι επίσης ευκαιρία να δοκιμάσεις κάποιο από τα θαλάσσια σπορ που προσφέρονται στις παραλίες τις Πάρου όπως kite surfing, wind surfing, banana, flyfish και πολλά άλλα.\nΑν σου αρέσουν οι καταδύσεις θα βρεις τον ιδανικό προορισμό αφού ο βυθός του νησιού είναι πλούσιος σε χλωρίδα και πανίδα.\nΔες επίσης 7 νησιά των Κυκλάδων για τις διακοπές σου!\n4. Βόλτα στην Αντίπαρο\nΑξίζει να αφιερώσεις μία μέρα για να επισκεφτείς την γειτονική Αντίπαρο. Φεύγουν συχνά καραβάκια από την Παροικιά και από την Πούντα. Από το λιμάνι μπορείτε να πάρετε και το αμάξι σας μαζί για να γυρίσετε όλο το νησί.\nΗ τιμή του εισιτηρίου είναι κάτι λιγότερο από 2 ευρώ. Αν θέλετε να πάρετε και το αμάξι σας θα πληρώσετε ανάλογα με το μέγεθος του αυτοκινήτου. Η διαδρομή από την Πούντα είναι περίπου 5 λεπτά ενώ από την Παροικιά περίπου μισή ώρα.\nΚι εκεί έχει πανέμορφες παραλίες, οργανωμένες και όχι στις οποίες θα βρεις δέντρα όπου μπορείς να ξαπλώσεις και να απολαύσεις την ηρεμία. Στην Αντίπαρο μην ξεχάσεις να δεις το Σπήλαιο, ένα πραγματικά θαύμα της φύσης που χρονολογείται εδώ και εκατοντάδες χρόνια. Για ξενοδοχεία στην Αντίπαρο δες εδώ!\nΔες επίσης τα 10 καλύτερα ελληνικά νησιά για τις διακοπές σου!\n5. Φαγητό & Ποτό\nΤόσο στην Παροικιά όσο και στην Νάουσα θα βρεις πολλά εστιατόρια για να φας ότι τραβάει η όρεξη σου, από γύρο μέχρι παραδοσιακά ελληνικά φαγητά. Φυσικά σε κάθε παραλία υπάρχουν μικρά ταβερνάκια όπου μπορείς να τσιμπήσεις κάτι παραθαλάσσια.\nΠαραλιακά υπάρχουν επίσης πολλές καφετέριες και μπαράκια, όπου μπορείς να απολαύσεις τον απογευματινό σου καφέ ή το βραδινό κοκτέιλ σου. Μάλιστα πολλά μαγαζιά προκειμένου να τραβήξουν τους επισκέπτες έχουν καθιερώσει happy hour, κάποιες ώρες της ημέρας όπου τα ποτά είναι πιο φτηνά.\nΔες επίσης τα 5 καλύτερα ελληνικά μέρη για τις διακοπές σου!


«Σιχάθηκα πια να ζω σε μια χώρα που αυτοί που κυβερνάνε δεν αγαπάνε αυτό τον τόπο» - Radio Oxygen\nΗ Μαρία Ελένη Λυκουρέζου ξεσπά για την τραγωδία στην Αττική\nΗ Μαρία Ελένη έγραψε χαρακτηριστικά:\n«Φτάνει πια σε αυτή την χώρα ο ένας να κατηγορεί τον άλλον! Φτάνει να μην αναλαμβάνει κανείς ευθύνη ! Φτάνει να μην μπορεί αυτή η χώρα να οργανωθεί επιτέλους!!! Σιχάθηκα πια να ζω σε μια χώρα που αυτοί που κυβερνάνε δεν αγαπάνε αυτόν τον τόπο!!! έναν τόπο που μόνο ευγνωμοσύνη θα έπρεπε να νιώθουμε όλοι που ζούμε εδώ! ευγνωμοσύνη για την ιστορία μας για την ψυχή της Ελλάδας! Ευγνωμοσύνη για αυτά που μας προσφέρει αυτός ο τόπος...την ιστορία , τον πολιτισμό, την θρησκεία μας, τα ήθη κ έθιμα μας, τον ήλιο, την φύση!!!Χρειάζεται να ξυπνήσουμε πια!! Αγαπάμε αυτήν χώρα???Εγώ προσωπικά την λατρεύω λατρεύω τα πάντα εδώ....αλλά δυστυχώς το ψάρι βρωμάει από το κεφάλι...χρειάζεται αλλαγή αν θέλουμε να ξαναφτιάξουμε την Ελλάδα που μας αξίζει!\nΜια Ελλάδα με Έλληνες ενωμένους κ αγαπημένους με παιδεία κ με αγάπη για τον συνάνθρωπο....κ πότε να μην ξεχνάμε ότι όλοι χρειαζόμαστε όλους!!!!!! Πράξεις μόνο??με ταπεινότητα!!!!!\nΣυλλυπητήρια σε όλους αυτούς που χάσανε αγαπημένους....κ πολλά πολλά συγχαρητήρια σε ανθρώπους που βοήθησαν κ βοηθάνε χωρίς πολλά λόγια άλλα με πράξεις!!!!!????#prayforgreece».\n«Σιχάθηκα πια να ζω σε μια χώρα που αυτοί που κυβερνάνε δεν αγαπάνε αυτό τον τόπο» Reviewed by RADIO OXYGEN on Παρασκευή, Ιουλίου 27, 2018 Rating: 5


Πρωταθλητής Ευρώπης ο Ολυμπιακός της γυναικείας ομάδας πόλο – Λόγος της Πέλλας\nHome/Αθλητικά/Πρωταθλητής Ευρώπης ο Ολυμπιακός της γυναικείας ομάδας πόλο\nΠρωταθλητής Ευρώπης ο Ολυμπιακός της γυναικείας ομάδας πόλο\nlogosp 01/05/2021\tΑθλητικά, Διάφορα Σπορ\nΟ Ολυμπιακός έγραψε μια ακόμα χρυσή σελίδα δόξας στην ιστορία του, καθώς η γυναικεία ομάδα πόλο της ομάδας του Πειραιά είναι πρωταθλήτρια Ευρώπης\nμετά τη νίκη της στον τελικό επί της Ντουναϊσβάρος με 7-6.\nΟ Ολυμπιακός έκανε ένα τέλειο παιχνίδι και στον τελικό, με τα κορίτσια του Χάρη Παυλίδη να στηρίζονται σε μεγάλο βαθμό στην άμυνα τους. Οι ερυθρόλευκες ήταν εκπληκτικές και με Ελληνίδες μόνο αθλήτριες κατόρθωσε να στεφθεί πρωταθλήτρια Ευρώπης. Ο τελικός ήταν μια μεγάλη «μάχη» κι αυτό φάνηκε και από την διακύμανση του σκορ, με την Βάσω Πλευρίτου να είναι η κορυφαία του αγώνα, πετυχαίνοντας τρία από τα εφτά γκολ των κοριτσιών του Ολυμπιακού.\nPrevious Αστυνομικός βρέθηκε νεκρός με μία σφαίρα στο κεφάλι\nNext Ολυμπία Δουκάκη: Πέθανε η ελληνικής καταγωγής ηθοποιός


El Pavito, Moline - Κριτικές εστιατορίων - TripAdvisor\nEl Pavito - ΚΛΕΙΣΤΟ\nΝέα στην περιοχή\nΕλάτε στο El Pavito Taco's για την Τρίτη\nNo salsa; Απαίσια Margaritas? Η χειρότερη εμπειρία μεξικάνικο φαγητό. Ποτέ.\nΤο καλύτερο μεξικάνικο στο QC\nΈνα Fiesta στο στόμα σου!\nΔιεύθυνση: 2715 Avenue of the Cities, Moline, IL 61265\nΑριθμός τηλεφώνου: +1 309-797-8475


Ι. Νοταρά: "Παρατηρώ προσεκτικά τις εκφράσεις του κόσμου γύρω μου και ερμηνεύω συχνά και τις δικές μου συμπεριφορές" - Πελοποννησιακό Πρακτορείο Ειδήσεων\nΔιαβάσαμε: "Το μυστικό του Βεσάλιου" από Jordi Liobregat\nΙ. Νοταρά: "Παρατηρώ προσεκτικά τις εκφράσεις του κόσμου γύρω μου και ερμηνεύω συχνά και τις δικές μου συμπεριφορές"\nΠαρασκευή, 24 Αυγούστου 2018\tNo comment\nΤο Πελοποννησιακό Πρακτορείο Ειδήσεων είχε την χαρά να συνομιλήσει με τη γνωστή συγγραφέα των Εκδόσεων Διόπτρα, Ιωάννα Νοταρά. Σε μια ιδιαίτερη συνέντευξη, η κα. Νοταρά αναφέρθηκε στο νέο της μυθιστόρημα με τίτλο "Παράλληλες Νύχτες", στο ευαίσθητο θέμα των διαπροσωπικών σχέσεων αλλά και στο ενδεχόμενο ενός νέου μυθιστορήματος που θα έχει ως βασικό κορμό την ηθική κρίση που βιώνουμε.\nΤον Μάρτιο του 2018 κυκλοφόρησε από τις Εκδόσεις Διόπτρα το νέο σας μυθιστόρημα με τίτλο «Παράλληλες Νύχτες». Θα μπορούσατε να μας κάνετε μια σύντομη περιγραφή των όσων πρόκειται να διαβάσουμε σε αυτό;\nΜε δυο λέξεις θα έλεγα ότι θα διαβάσετε τις ζωές σας, τις ζωές μας. Ό,τι αφορά τις σχέσεις μας, τα λάθη, τα πάθη και τους εγωισμούς μας που τελικά μας τραυματίζουν συχνά ανεπανόρθωτα.\nΗ καθημερινότητα. Ό,τι συμβαίνει γύρω μου, ό,τι βλέπω, ό,τι ακούω. Παρατηρώ προσεκτικά τις εκφράσεις του κόσμου γύρω μου και ερμηνεύω συχνά και τις δικές μου συμπεριφορές.\nΟ τίτλος «Παράλληλες Νύχτες» έχει συμβολική σημασία;\nΌχι. Κυριολεκτική θα έλεγα.\nΠοιος είναι ο κύριος κορμός του μυθιστορήματος σας;\nΟι σχέσεις των ανθρώπων και ο γάμος. Θεωρώ ότι ο γάμος είναι ένα εξαιρετικό κεφάλαιο στις ζωές μας και μέσα από τον γάμο έρχονται οι νέες γενιές, τα παιδιά μας.\nΘεωρείτε πως υπάρχει κάποια «συνταγή» για να γίνει μια σχέση ή ένας γάμος πετυχημένος;\nΘεωρητικά θα μπορούσαμε να δώσουμε πολλές συνταγές, στην πράξη όμως παρεμβάλλονται τα πάθη και τα λάθη μας.\nΥπάρχει δικαιολογία για την ύπαρξη τρίτου προσώπου σε μια σχέση;\nΝαι, τις περισσότερες φορές, κατά τη γνώμη μου πάντα. Ωστόσο όταν το τρίτο πρόσωπο έχει εισβάλλει στη ζωή μας εστιάζουμε στο γεγονός χωρίς να συνειδητοποιούμε τα δικά μας λάθη.\nΠοια είναι η προσωπική σας άποψη για το τρίτο πρόσωπο; Είναι ο θύτης ή το θύμα;\nΘεωρώ ότι είναι και θύτης και θύμα.\nΣε μια σχέση όπου υπάρχει τρίτο πρόσωπο, ποια είναι η δραματική φιγούρα; Το τρίτο πρόσωπο ή το προδομένο;\nΚαι τα δύο. Διαβάζοντας το βιβλίο πιστεύω ότι θα συμφωνήσετε μαζί μου.\nΕκτός από την οικονομική κρίση πιστεύετε ότι περνάμε και κρίση ηθικής;\nΝαι, το πιστεύω απόλυτα και ενδέχεται το επόμενο βιβλίο μου να αφορά την κρίση ηθικής που βιώνουμε.\nΟι «Παράλληλες Νύχτες» τοποθετούνται στην δεκαετία του ’80. Αν τοποθετούσατε την ιστορία σας στην Αθήνα του 2018 θα παρέμενε ίδια ή θα αλλάζατε κάτι;\nΩς προς την ιστορία δεν θα άλλαζε απολύτως τίποτα, απλά δεν θα σταματούσαν οι ήρωες στα περίπτερα για να τηλεφωνήσουν…\nΥπάρχει κάποιος χαρακτήρας από τις «Παράλληλες Νύχτες» που τον έχετε ξεχωρίσει περισσότερο;\nΝαι, τη Ζωή παρότι δεν είναι απολύτως η κύρια ηρωίδα.\nΠως προέκυψε η συνεργασία σας με τις Εκδόσεις Διόπτρα;\nΑ, ήταν επιθυμία μου. Πάντα θαύμαζα και θαυμάζω τις εκδόσεις ΔΙΟΠΤΡΑ.\nΝαι, καθημερινά και με μεγάλη προσοχή.\nΔιαβάζετε τις κριτικές των βιβλίων σας; Υπάρχει κάποια που σας έχει επηρεάσει είτε αρνητικά είτε θετικά;\nΤις διαβάζω. Στα πρώτα μου βιβλία επηρεαζόμουν από τις αρνητικές κριτικές. Αργότερα όμως κατάλαβα πως, δεν γίνεται να αρέσουν όλα σε όλους και πως, όταν εκτίθεσαι θα υποστείς και αρνητικές κριτικές.\nΌταν κάποιος αναγνώστης διαβάσει το νέο σας μυθιστόρημα «Παράλληλες Νύχτες» τι αίσθηση πιστεύετε ότι θα του αφήσει;\nΜια αίσθηση δικαίου και κάθαρσης.\nΝα βλέπουν λιγότερη τηλεόραση, να παίζουν λιγότερο με τα «έξυπνα» κινητά και να διαβάζουν περισσότερο.\nΚλείνοντας θα ήθελα να σας ευχαριστήσω για αυτή τη συνέντευξη και να σας ευχηθώ ότι καλύτερο για τις «Παράλληλες Νύχτες» αλλά και να σας ρωτήσω για τα άμεσα σχέδιά σας. Τι να περιμένουμε από εσάς στο μέλλον;\nΕγώ σας ευχαριστώ για αυτή τη συνέντευξη. Όσο για το τι να περιμένετε από μένα… Θα αργήσω λίγο, αλλά φιλοδοξώ να γράψω κάτι που θα αφορά το υλικό που μάζεψα αυτό το καλοκαίρι σε κάποιο νησί της χώρας μας…\nΔιαβάσαμε: "Παράλληλες Νύχτες" από την Ιωάννα Νοταρά\nΤελευταία τροποποίηση στις Παρασκευή, 24 Αυγούστου 2018 11:03\n« Ξεσήκωσε το κοινό που βρέθηκε στο Λεβίδι ο διαχρονικός Βασίλης Παπακωνσταντίνου (pics) Η θεατρική παράσταση "Οιδίπους" στο Θέατρο Άλσους Αγίου Γεωργίου στην Τρίπολη (pics) »\nΒ. Κοσμοπούλου: "Πρόκληση είναι για μένα η καλή παρουσία μου στο χώρο της λογοτεχνίας και το επόμενο έργο μου"


Παρασκήνια: Εθνικό θέατρο - Χρονιά Νέων!\nΕθνικό θέατρο - Χρονιά Νέων!\nΤο Εθνικό Θέατρο καθιερώνει νέα τιμολογιακή πολιτική πλησιάζοντας ακόμη περισσότερο όλες τις κοινωνικές ομάδες αλλά κυρίως τους νέους.\nΗ φετινή χρονιά, είναι ....\nΧΡΟΝΙΑ ΝΕΩΝ, μια χρονιά όπου άτομα έως 28 ετών έχουν τη δυνατότητα να παρακολουθήσουν τις παραστάσεις του Εθνικού Θεάτρου με γενική είσοδος 10€.\nΑναλυτικότερα η νέα τιμολογιακή πολιτική :\nΟ Α΄ εξώστης από 18€ έγινε 15€, ενώ ο Β΄ εξώστης από 15€ έγινε 8€\nΟ Α΄ εξώστης από 20€ έγινε 15€, ενώ ο Β΄ εξώστης από 18€ έγινε 5€\nΣτην παιδική παράσταση το παιδικό εισιτήριο από 10€ έγινε 7€. Επίσης στις καθημερινές παραστάσεις για σχολεία το εισιτήριο από 7€ έγινε 5€.\nΤο εισιτήριο των 65 ετών και άνω από 13€ έγινε 10€\nΣτην Πειραματική Σκηνή θα υπάρχει γενική είσοδος 10€\nΚαθιερώνεται το οικογενειακό εισιτήριο: 2 ενήλικες και 1παιδί 40€, 2 ενήλικές και 2 παιδιά 50€, 2 ενήλικες και 3 παιδιά 55€.\nΠληροφορίες για τύπο: 210.5288164, 210. 5288111


Τα 10 καλύτερα ξενοδοχεία κοντά σε: Cebu Heritage Monument\nΤα καλύτερα ξενοδοχεία κοντά σε: Cebu Heritage Monument, Πόλη του Κεμπού\nColon Street, Parian Plaza, Πόλη του Κεμπού 6000, Φιλιππίνες\nCebu Heritage Monument: Διαβάστε κριτικές\n209 από 892 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Cebu Heritage Monument\n0,6 χλμ. από Cebu Heritage Monument\n0,7 χλμ. από Cebu Heritage Monument\n0,9 χλμ. από Cebu Heritage Monument\n1,1 χλμ. από Cebu Heritage Monument\n1,2 χλμ. από Cebu Heritage Monument\n1,3 χλμ. από Cebu Heritage Monument\n1,4 χλμ. από Cebu Heritage Monument\n1,5 χλμ. από Cebu Heritage Monument\n1,6 χλμ. από Cebu Heritage Monument\n1,7 χλμ. από Cebu Heritage Monument\n2,1 χλμ. από Cebu Heritage Monument\n2,4 χλμ. από Cebu Heritage Monument\n2,0 χλμ. από Cebu Heritage Monument\n2,3 χλμ. από Cebu Heritage Monument


PIT-STOP: Η δίκη του The Mall και η ομερτά των ΜΜΕ\nΗ υπόθεση του Mall Athens, του.. «μεγαλύτερου αυθαίρετου της Ευρώπης», επρόκειτο να εκδικασθεί σε τελευταίο βαθμό από την Ολομέλεια του Συμβουλίου της Επικρατείας στις 8 Μαΐου. Αλλά για μία ακόμα φορά η υπόθεση πήρε αναβολή.\nΜυστηριωδώς (;), ακόμα και η ύπαρξη της δίκης αποσιωπάται από τα ΜΜΕ.\nΌπως άλλωστε συμβαίνει εδώ και 9 χρόνια που το σκάνδαλο του Mall βρίσκεται σε εξέλιξη. Ίσως γιατί στη δίκη του Mall διακυβεύεται κάτι πολύ σημαντικό.\nΤο 2003, η τότε κυβέρνηση για να αντιμετωπίσει το «πρόβλημα» με την αντισυνταγματικότητα του Mall, σκαρφίστηκε ένα τέχνασμα ώστε να περνάει αντισυνταγματικές διατάξεις χωρίς να μπορεί το ΣτΕ να τις κρίνει. Από τότε, η εξωφρενική πατέντα δουλεύει συνέχεια, στην ουσία καταργώντας το ΣτΕ: χθες εκτροπή Αχελώου, σήμερα Βοτανικός, αύριο ίσως Ασωπός.\nΑν θέλετε η δίκη του Mall να πάψει να είναι μυστικό, αν θέλετε να σπάσει επιτέλους η ομερτά των ΜΜΕ, μάθετε περισσότερα (με ντοκουμέντα και υλικό που αποδεικνύει τα παραπάνω και για πρώτη φορά δημοσιεύεται) στο\nΑναρτήθηκε από gzoubie στις 00:56


Όλο το show των Dolce & Gabbana ήταν το φόρεμα της Έλεν Μίρεν | BOVARY\nΌλο το show των Dolce & Gabbana ήταν το φόρεμα της Έλεν Μίρεν\nΗ Έλεν Μίρεν δεν χρειάζεται συστάσεις.\nΕίναι μία σπουδαία ηθοποιός με δυναμική προσωπικότητα και μοναδικό στιλ και ξεχωρίζει όπου βρεθεί με την υπέροχη αύρα της.\nΗ ίδια βρέθηκε καλεσμένη στο show των Dolce & Gabbana στην πλατεία του Αγίου Μάρκου στη Βενετία, το οποίο έγινε talk of the town στον κόσμο της μόδας.\nΦόρεσε μία δημιουργία στο χαρακτηριστικό μαξιμαλιστικό στιλ του οίκου που την έκανε να μοιάζει με βασίλισσα -ένα χρυσό bustier με πολύτιμες πέτρες, μια λεπτή μουσελίνα στα μανίκια και την πλάτη και μια full skirt με ουρά και εντυπωσιακό print.\nΜάλιστα, η ίδια ανάρτησε τη φωτογραφία στο Instagram της περιγράφοντας την όλη εμπειρία σαν όνειρο, και σχολιάζοντας ότι ήταν ντυμένη σαν μέλος της οικογένειας Κονταρίνι -μίας από τις παλαιότερες οικογένειες της ιταλικής αριστοκρατίας στη Βενετία.\nΣε άλλη ανάρτηση, η Έλεν Μίρεν φαίνεται να χορεύει με τον Βιν Ντίζελ στη διάρκεια της ξαφνικής καταιγίδας που ξέσπασε στο show -σαν σκηνή από ταινία! -ενώ ανέβασε και μία ακόμα φωτογραφία με μια δεύτερη, εξίσου εντυπωσιακή εμφάνιση Dolce & Gabbana -ένα παραμυθένιο μαύρο μάξι φόρεμα με φτερά στο τελείωμα!\nΤο show των Dolce & Gabbana στη Βενετία ήταν ένα ζωντανό παραμύθι


ΠΑΙΔΕΙΑ - PAIDEIA: Η ισχύς του ψιθύρου\nΗ ισχύς του ψιθύρου\nΟι φήμες για το κάψιμο Αρχείων και ο ρόλος των ιστορικών\nΕίναι καιρός που κυκλοφορούν οι φήμες. Καθώς όμως οι ψίθυροι εντείνονταν και συγκεκριμενοποιούνταν, μου τηλεφώνησαν φιλικά πρόσωπα ότι έχει έρθει κείμενο που\nχρειάζεται να το υπογράψουμε για να μην καούν τα Αρχεία. Το κείμενο, που προσγράφεται στον κ. Αντ. Λιάκο και διαβιβάζεται, με παράκληση να υπογραφεί, από τον κ. Αγγελο Βλάχο, είναι της 29/12/2011. Προηγουμένως όμως, 23/12/2011, τα ΓΑΚ (Γενικά Αρχεία του Κράτους) με έγγραφο προς το υπουργείο Ανάπτυξης ενημερώνουν ότι πληροφορίες μιλούν για καταστροφή αρχείων που βρίσκονται στα υπόγεια του υπουργείου.\nΚάτι που κάνει τον υπουργό Ανάπτυξης στις 3/1/2012 να δεσμευτεί ότι δεν πρόκειται να καταστραφούν αρχεία κ.λπ., για να έρθει νέο κείμενο των ΓΑΚ (4/1/2012) που διαψεύδει τον υπουργό Ανάπτυξης. Ολα αυτά τα έγγραφα αφήνουν να εννοήσουμε επικείμενη, εντός των ημερών δηλαδή, καταστροφή των Αρχείων, ίσως κάποια να έχουν κιόλας καταστραφεί.\nΑλλά γιατί η αλληλογραφία γίνεται με τον υπουργό Ανάπτυξης; Επειδή το υπουργείο του έτυχε να εδρεύει στο κτίριο όπου βρίσκονται τα συγκεκριμένα αρχεία; Εάν δηλαδή στο κτίριο αυτό έδρευε ο υπουργός Δικαιοσύνης, θα συνομιλούσαμε μ' εκείνον;\nΘέλω να πω ότι τα Αρχεία αυτά έχουν παραχθεί από κάποια υπουργεία· ποιος υπουργός είναι υπεύθυνος γι' αυτά - σε ποιον ανήκουν; Αν ρωτώ, είναι γιατί αυτόν τον καιρό κάτι «ψίθυροι» - με σενάρια μοιάζουν - κυκλοφορούν, μετ' επιτάσεως τον τελευταίο μήνα, από όλο και περισσότερες μεριές. Τα έγγραφα για τα οποία μίλησε, που είναι των τελευταίων ημερών, δεν συνδέονται με τους εν λόγω «ψιθύρους» παρά μόνο ως προς το κάψιμο των Αρχείων.\nΛένε λοιπόν οι συνεχώς εντεινόμενοι «ψίθυροι»: «έρχεται χρεοκοπία», «φεύγουμε από το ευρώ (κάτι προσυμφωνημένο μάλιστα με την Ευρώπη)», «γίνεται υποτίμηση της δραχμής» και συγχρόνως «κηρύσσεται στρατιωτική δικτατορία». Γι' αυτό καίγονται οι φάκελοι, για να ξεχαστούν τα σκάνδαλα.\nΜπορεί κανείς να τα πιστέψει όλα αυτά, τα σενάρια, τους «ψιθύρους»; Ασφαλώς όχι! Τι γίνεται όμως με τον «λαό» που τον λέμε σοφό και που λέει ότι όπου υπάρχει καπνός δεν μπορεί να μην υπάρχει και φωτιά; Με δυο λόγια, ανέφερα τους ψιθύρους. Και πρέπει να ομολογήσω ότι δεν είχα δώσει σημασία. Αλλωστε ξέρουμε ότι είμαστε οι πρώτοι παραμυθάδες. Ωσπου ήρθαν τα έγγραφα των τελευταίων ημερών να με γεμίσουν με ανήσυχους πρωτοχρονιάτικους μποναμάδες. Κοινώς, με έζωσαν τα φίδια.\nΜου φαίνονται όλα αλλόκοτα. Δεν μπορώ να ησυχάσω όμως και να μη διαμαρτυρηθώ - θυμάμαι και το 1981 με τους φακέλους της ασφάλειας· οι νέοι ιστορικοί δεν μπορεί να θυμούνται ότι τότε οι υποψίες μας ήταν ότι στη Χαλυβουργική κάηκαν οι φάκελοι Χιτών, ταγματασφαλιτών, δωσιλόγων κ.λπ.\nΕχω ήδη ενώσει τη φωνή μου με τη φωνή όλων των ιστορικών, σε μια έκκληση προς τους αρμόδιους, τους εμπλεκόμενους, υπουργούς και μη, αυτή τη φορά να μην κάνουν ανάλογο έγκλημα κατά της Ιστορίας του έθνους. Υπάρχουν θεσμοί στη χώρα μας, αρμόδιοι, να τους δοθούν οι υπό καταστροφή φάκελοι, και αυτοί να πουν τι δεν βλάπτει τη μνήμη της Ιστορίας και να καταστραφούν.\nΔιότι οι ιστορικοί γνωρίζουμε καλά ότι οι εξουσίες όλες, οικονομική, πολιτική, πνευματική, φοβούνται την Ιστορία γιατί παράγει ιδεολογία και λειτουργεί κατά των εξουσιών. Χαρακτηριστική είναι η απόδειξη των σχολικών βιβλίων Ιστορίας που για να λειτουργήσουν πρέπει να αναπαράγουν γνώσεις και ιδέες των μεταπολεμικών χρόνων. Ολοι επίσης γνωρίζουμε τους θορύβους και τις αντιπαλότητες που ξεσηκώνει κάθε, και η πιο μικρή, προσπάθεια ανανέωσης των βιβλίων Ιστορίας.\nΕνωσα λοιπόν τη φωνή μου με εκείνη των άλλων ιστορικών. Επιπλέον χρησιμοποιώ την «εξουσία» αυτής εδώ της φιλόξενης στήλης για να απευθύνω και προσωπική έκκληση στους κυρίους υπουργούς· παρακαλώ, μην καίτε την Ιστορία· δώστε μας τους φακέλους, κάντε μια ομάδα γερόντων ιστορικών, να δουλέψουμε χωρίς αμοιβή (ασφαλώς, επίσης, τα ΓΑΚ είναι ο αρμόδιος θεσμός).\nΕπαναλαμβάνω ότι δεν πιστεύω τους «ψιθύρους». Ο ιστορικός δεν μπορεί να δουλεύει με «ψιθύρους», δεν είναι τεκμήριο οι «ψίθυροι». Διότι οι σημερινοί «ψίθυροι», τα σενάρια, μιλούν για φακέλους υπό καταστροφή πολιτικών συνομιλητών του Γεωργίου Παπαδόπουλου με σκάνδαλα της χούντας. Αρνούμαι να τα δεχτώ όλα αυτά!\nΟ Β. Κρεμμυδάς είναι ομότιμος καθηγητής του Πανεπιστημίου Αθηνών.\nΑναρτήθηκε από KAPISTRI στις 8:27 μ.μ.\nΔιαγωνισμός Φυσικών Επιστημών για μαθητές Λυκείου ...


Ευρωκοινοβούλιο: Απέσυρε την υποψηφιότητά του ο Φέρχοφστατ - ΕΛΕΥΘΕΡΙΑ Online\nΤρίτη, 17 Ιανουαρίου 2017 11:53\nΕυρωκοινοβούλιο: Απέσυρε την υποψηφιότητά του ο Φέρχοφστατ\nΟ υποψήφιος των Φιλελευθέρων για την προεδρία του Ευρωπαϊκού Κοινοβουλίου Γκι Φέρχοφστατ απέσυρε την υποψηφιότητά του ανοίγοντας τον δρόμο για μία συμμαχία της ομάδας του με το Ευρωπαϊκό Λαϊκό Κόμμα υπέρ του υποψήφιου Αντόνιο Ταγιάνι.\n«Εδώ και λίγα λεπτά, ο κ. Φέρχοφστατ μου ανακοίνωσε ότι απέσυρε την υποψηφιότητα που είχε προηγουμένως αναγγείλει», ανακοίνωσε ο απερχόμενος πρόεδρος Μάρτιν Σουλτς προς το Ημικύκλιο στο Στρασβούργο.\n«Το ALDE και το PPE σχημάτισαν φιλοευρωπαϊκό συνασπισμό για τη μεταρρύθμιση της Ευρώπης», ανακοίνωσαν οι δύο ευρωομάδες στο Twitter.\n«Το PPE ωθούσε πάντα προς μία προσέγγιση που θα βασίζεται στη συνεργασία . Παραμένουμε προσηλωμένοι στην αρχή αυτή. Καλούμε όλες τις φιλοευρωπαϊκές δυνάμεις να έρθουν μαζί μας», δήλωσε ο πρόεδρος του Ευρωπαϊκού Λαϊκού Κόμματος Μάνφρεντ Βέμπερ.\n«Είναι ένα πρώτο σημαντικό βήμα στην οικοδόμηση ενός φιλοευρωπαϊκού συνασπισμού για τη μεταρρύθμιση και την ενίσχυση της Ενωσης, πράγμα που είναι απολύτως αναγκαίο», δήλωσε από την πλευρά του ο Γκι Φέρχοφστατ.\n«Με τον Τραμπ, με τον Πούτιν, με όλα τα προβλήματα που αντιμετωπίζει η Ευρώπη, είναι κρίσιμο να συνεργασθούμε για να μεταρρυθμίσουμε την Ενωση», προειδοποίησε ο επικεφαλής του ALDE.


Υποκείμενα: "Η Ελλάδα των κρίσεων"\n"Η Ελλάδα των κρίσεων"\nΣχόλιο πάνω στο "προσωπικό δοκίμιο" του Βασιλείου Μαρκεζίνη\nΔεν είμαι του μεγέθους του κ. Βασιλείου Μαρκεζίνη, ώστε να του απαντήσω αναλυτικά πάνω σε όσα διαφωνώ, τα οποία είναι λιγότερα από αυτά με τα οποία συμφωνώ. Μπορώ όμως να σχολιάσω το ρεζουμέ του, το οποίο δημοσιεύεται στο οπισθόφυλλο του βιβλίου του «Η Ελλάδα των κρίσεων». Βιβλίο, που κυκλοφόρησε πρόσφατα (εκδ. Λιβάνη) και το διάβασα με τρομερό ενδιαφέρον.\nΓράφει λοιπόν: «Kατηγορούμαστε ότι “όλοι μαζί τα φάγαμε” και ότι όλοι είμαστε υπαίτιοι για το σημερινό χάος. Διαφωνώ. Ο απλός λαός είχε και έχει συνείδηση των καθηκόντων του, ήταν και είναι ευαισθητοποιημένος ως προς τη σπουδαιότητα των θεσμών, καταφεύγοντας στη μικροαπάτη μόνο όταν ενθαρρύνεται από ένα αδιάφορο, πολιτικοποιημένο κράτος»\nΔιαφωνώ με τον κ. Μαρκεζίνη, ο οποίος πάνω σε έναν αφορισμό, διαφωνεί με άλλο αφορισμό. Δεν ξέρω πως ο απλός λαός έχει συνείδηση των καθηκόντων του, όταν δεν γνωρίζει τι ακριβώς θέλει. Θέλει να παραμείνουμε εντός της Ευρωπαϊκής Ένωσης ή όχι. Αν η πλειοψηφία των ελλήνων πολιτών δέχεται να παραμείνουμε εντός της ΕΕ – στην οποία σημειωτέον την παρούσα χρονική περίοδο το πάνω χέρι έχουν συντηρητικές νεοφιλεύθερες δυνάμεις - δεν θα πρέπει να ακολουθήσει την πολιτική της, τους όρους της; Είναι έτοιμος ο ελληνικός λαός να χάσει το βόλεμα και τις ανέσεις του (τα σινιέ ρούχα, το τζιπ, το εξοχικό, το σπίτι στα βόρεια προάστια κ.τ.λ.) και να ζήσει φτωχικά για μια ιδέα και για κάποιο χρονικό διάστημα, ώστε να πάει προς ένα καλύτερο κόσμο;\n«Μικροαπατεώνας» είναι, ο συστηματικά φοροδιαφεύγων ή αυτός που βοηθά άλλους να φοροδιαφεύγουν; Μικροαπατεώνας, ο βολεμένος από το παράθυρο στο Δημόσιο; Ο αυθαίρετος οικιστικής, ο διεφθαρμένος υπάλληλος που τα παίρνει, ο πανεπιστημιακός της οικογενειοκρατίας και των κομματικών σχέσεων που μάχεται να μην αλλάξει τίποτα; Ο ανήκων σε διάφορες συντεχνίες (δικηγόρος, γιατρός, μηχανικός, φαρμακοποιός ταξιτζής φορτηγατζής, και άλλοι ων ουκ έστι αριθμός;\nΔιότι εδώ, απεδείχθη ότι δεν έχουμε απλά μια μικροαπάτη, που «ενθαρρύνεται από ένα αδιάφορο, πολιτικοποιημένο κράτος», αλλά έχουμε την ισχύ -σε υπερθετικό βαθμό- της παροιμίας των πατεράδων μας «δώσε θάρρος στο χωριάτη να σ’ ανέβει στο κρεβάτι», που ξεκινά από τον απλό πολίτη και φτάνει στους κοινοβουλευτικούς εκπροσώπους του. Εδώ ισχύει και το «αφού παρανομεί ο απέναντι, θα παρανομήσω κι εγώ».\nΓράφει επίσης, o κ. Β. Μαρκεζίνης: «Από τις τάξεις του απλού αυτού κόσμου, θα μπορούσε η χώρα\nμας να αντλήσει το ταλέντο και το πνεύμα αυτοθυσίας, που χρειάζεται για να ανακτήσει την ψυχική της γαλήνη, την ανάγκη να ονειρευτεί ξανά, την αυτοπεποίθηση που θα της επιτρέψει να υψώσει το ανάστημά της απέναντι στους ψευτοπαλληκαράδες που θέλουν να τους θεωρούμε φίλους ή που, παρά τους ισχυρισμούς τους περί του αντιθέτου, επιδιώκουν να μας επιβάλουν τις δικές τους φιλοδοξίες».\nΕδώ συμφωνώ εν μέρει. Συμφωνώ με την διατύπωση «Από τις τάξεις του απλού αυτού κόσμου θα μπορούσε η χώρα μας να αντλήσει (…)». Θα μπορούσε. Αλλά, ποιοι, ποιες πολιτικές δυνάμεις έχουν εναλλακτικές λύσεις και ποιες είναι οι επιπτώσεις από αυτές τις λύσεις; Και τι θα γίνει με τα εισοδήματα του απλού πολίτη; Θα δεχθεί ο νεοέλληνας να θυσιάσει αυτά που προανάφερα; Είναι μια απορία…\nΠαρά όμως τις απορίες μου και τις μικρές διαφωνίες μου, βρήκα εξαιρετικά ενδιαφέρον το «προσωπικό δοκίμιο» του κ. Βασιλείου Μαρκεζίνη, το οποίο «εξετάζει τις περισσότερες από τις κρίσεις που κοντεύουν να γονατίσουν την πατρίδα μας την οικονομική, την εξωτερική, την μεταναστευτική, την αναίσχυντη υποβάθμιση της εθνικής μας συνείδησης, τα αυξανόμενα προβλήματα στη Θράκη λόγω του τουρκικού επεκτατισμού και τελειώνει με μια σειρά νέων προτάσεων και για τα εξωτερικά μας προβλήματα και για τα οικονομικά».\nΕκεί δε, που με βρίσκει απόλυτα σύμφωνο (ίσως επειδή είναι μια άποψη που πρεσβεύω και την «περνάω» -όποτε μπορώ- στην αρθρογραφία μου), είναι το σημείο που αναφέρεται ότι, η σωτηρία δεν θα έλθει μέχρις ότου οι άνθρωποι που μας έφεραν στο χείλος της αβύσσου αποστρατευθούν οριστικά από την πολιτική μας ζωή. Κάτι τέτοιο δε, δεν γίνεται με «αποχή» ή «λευκό» παρά μόνο με στοχευμένο «μαύρισμα» στις επόμενες κάλπες.\n(Δημοσιεύτηκε στην Αμαρυσία στις 16/7/2011)


Μαγκιά είναι να κοιτάς τον άλλον κατάματα και να λες «έφταιξα» - Eimaimama.gr\nΥπάρχουν άνθρωποι βαθιά ενοχικοί. Είναι εκείνοι που κάθε τους κίνηση συνοδεύεται κι από μια δεύτερη σκέψη. Μήπως έκαναν κάτι κακό; Μήπως πρόσβαλλαν; Μήπως αδίκησαν άθελα τους κάποιον;\nΈβλαψαν, πείραξαν, έθιξαν, λύπησαν, είναι απλά γαρνιτούρα ασήμαντη σε αυτό το οικοδόμημα που ονόμασαν ζωή. Δική τους ζωή. Για τους άλλους δε νοιάστηκε κανείς.\nΕκείνους θα τους δεις να ξαφνιάζονται σε κάθε προσπάθεια διεκδίκησης του δίκαιου από τον άλλο. Θα θιχτούν και θα ξεσπαθώσουν.\nΝαι, αυτοί οι άνθρωποι ξεσπαθώνουν ακόμα και στα άδικα τους και ζητούν τα ρέστα. Εκεί που μας χρωστούσαν μας πήραν και το βόδι, το λέει ο σοφός λαός κι έχει δίκιο.\nΣυγνώμη ο δίκαιος στον άδικο! Πού ακούστηκε, θα πεις. Κι όμως. Έλα να σου πω παραδείγματα να φρίξεις. Έλα να σου πω για απατεώνες που θέλησαν να βγουν λάδι κάνοντας αντεπίθεση και πατώντας στον ήπιο χαρακτήρα αυτού που αδικήθηκε.\nΈνα θα σου πω για εκείνους οι οποίοι αντί να σκύψουν το κεφάλι και να ζητήσουν συγνώμη, να προσπαθήσουν να διορθώσουν κάπως το λάθος τους, βγάζουν νύχια και ζητούν να δικαιωθούν. Ντροπή να τα λες.\nΝτροπή και να τα ζεις.\nΕγώ ξέρεις τι θα σου πω; Ότι σε καμιά από τις δύο όχθες δεν κάνει να ζει κανείς. Μήτε να σε πατούν, μήτε να πατάς.\nΔύσκολο είναι και σίγουρα θα κάνεις λάθη. Ποιος άλλωστε κατάφερε ποτέ να μην κάνει;\nΜαγκιά δεν είναι να σκύβεις ηττοπαθώς το κεφάλι. Μαγκιά δεν είναι να σηκώνεις και τη μύτη ζητώντας τα ρέστα.\nΙσορροπεί μεταξύ δίκαιου και άδικου και επιλέγει να είναι δίκαιος. Κι αν πάλι η ρουφιάνα η ζωή τα φέρει να αδικήσει κάποτε, να έχει το τσαγανό να το παραδεχτεί και να βάλει τα πράγματα στη θέση τους. Μήτε να λουφάξει σαν κότα, μήτε να ξεσηκωθεί σαν κοκόρι.\nΑν ρωτάς εμένα θα σου πω ότι είναι δύσκολο να είσαι δίκαιος. Αλλά αυτό οφείλει να ‘ναι και το ζητούμενο.\nΟ Τάσος Ράτζος είναι ο άνθρωπος που βάζει το θέατρο στα σχολεία


Ανακοινώθηκε η open beta του Legends of Runeterra - GAMES - Novasports.gr\nΑνακοινώθηκε η open beta του Legends of Runeterra\n14/01/2020 • 12:00\nΈρχεται μέσα στον μήνα.\nTo Legends of Runeterra, το ψηφιακό παιχνίδι καρτών το οποίο εντάσσεται στο σύμπαν το LoL, θα αποκτήσει πολύ σύντομα open beta.\nΗ beta θα ξεκινήσει λοιπόν στις 24 Ιανουαρίου και όπως ανακοίνωσε η Riot, το παιχνίδι από εκείνη τη στιγμή και μετά δεν θα μπορεί να γίνει reset. Αυτό σημαίνει ότι η πρόοδος σας θα αποθηκευτεί κανονικά.\nΗ Riot επίσης εξήγησε ότι όσοι κάνουν προεγγραφή μέχρι τις 20 Ιανουαρίου 7:59 ώρα Ελλάδας, θα αποκτήσουν πρόσβαση στην beta μία μέρα πριν τους υπόλοιπους.\n— Legends of Runeterra (@PlayRuneterra) 12 Ιανουαρίου 2020\nΠερισσότερες πληροφορίες όμως αναμένεται να έχουμε στις 22 Ιανουαρίου, που θα κυκλοφορήσουν και τα πρώτα patch notes. Όσοι πάντως παίξουν το παιχνίδι κατά τη διάρκεια της beta θα κερδίσουν έναν αποκλειστικό Moonstruck Poro Guardian.\nΑν σκοπεύετε βέβαια να πάρετε μέρος και εσείς, δεν έχετε παρά να ρίξετε μία ματιά στον πλήρη οδηγό μας έτσι ώστε να μην πέσετε κατευθείαν στα βαθιά.


Οι τρεις παράγοντες της νίκης των Αζέρων, Η ΚΑΘΗΜΕΡΙΝΗ, kathimerini.com.cy\nΟι Αρμένιοι κάτοικοι του Ναγκόρνο-Καραμπάχ πυρπολούν τα σπίτια τους, ώστε να μην πέσουν στα χέρια των Αζέρων, πριν πάρουν τον δρόμο της ξενιτειάς.\n23 ΝΟΕΜΒΡΙΟΥ 2020 - 16:38\nΤα «τρία Τ»: τεχνολογική υπεροχή, τακτική –επιχειρησιακές καινοτομίες στο πεδίο της μάχης– και στήριξη της Τουρκίας, υπήρξαν οι κυριότεροι παράγοντες που συνέβαλαν στην επιτυχία του Αζερμπαϊτζάν στον σύντομο αλλά αιματηρό πόλεμο στο Ναγκόρνο-Καραμπάχ, που κατέληξε σε διπλωματικό συμβιβασμό ιδιαίτερα ευνοϊκό για το καθεστώς του Μπακού, όπως επισημαίνει το αμερικανικό ραδιοφωνικό δίκτυο Radio Free Europe. Οι ελπίδες της Αρμενίας για δυναμική παρέμβαση της Ρωσίας διαψεύσθηκαν οικτρά, αποδεικνύοντας ότι η Μόσχα δεν επιθυμεί να αναλάβει τον ρόλο του «τελευταίου χριστιανικού αναχώματος απέναντι στο Ισλάμ», όπως φανταζόταν η κυβέρνηση στο Ερεβάν.\n«Η τουρκική στήριξη στον στρατό του Αζερμπαϊτζάν και συγκεκριμένα η χρήση τουρκικών αεροσκαφών F-16, που πραγματοποιούσαν αποστολές από το αεροδρόμιο της Γκάντσα, δεύτερη μεγαλύτερη πόλη της χώρας, αποτελεί απτή απόδειξη ότι ο γεωπολιτικός συσχετισμός δυνάμεων έχει μεταβληθεί υπέρ του Αζερμπαϊτζάν στον Νότιο Καύκασο», λέει ο αναλυτής του ινστιτούτου IHS Market Country Risk, Αλεξ Μελικισβίλι.\nΤο Μπακού δεν έκρυψε τη χρήση μη επανδρωμένων αεροσκαφών (drones), τα οποία είχε αγοράσει από την Τουρκία και το Ισραήλ. Τα αεροσκάφη αυτά αποδείχθηκαν επίφοβα, πραγματοποιώντας αναγνωριστικές πτήσεις και βομβαρδισμούς ακριβείας. Τα αζερικά drones ευθύνονται για την καταστροφή αρμενικών αρμάτων μάχης, θέσεων πυροβολικού, οχυρών, ακόμη και συστοιχίας εκτοξευτών πυραύλων του ρωσικού αντιαεροπορικού συστήματος S-400. Τα μη επανδρωμένα αεροσκάφη πετούσαν σε σμήνη των τριάντα, καθιστώντας απαγορευτική κάθε κίνηση του αρμενικού στρατού ή των οχημάτων του κατά τη διάρκεια της ημέρας, αλλά και της νύχτας, χάρη στις θερμικές κάμερες των drones. Ο στρατός των Αρμενίων δεν είχε στη διάθεσή του αξιόπιστους αισθητήρες κίνησης, αντίμετρα ηλεκτρονικού πολέμου και κατάλληλα αντιαεροπορικά συστήματα. «Το πρώτο μάθημα που μας δίδαξαν οι συγκρούσεις στο Ναγκόρνο-Καραμπάχ ήταν πόσο ευάλωτες είναι πια οι χερσαίες δυνάμεις, τεθωρακισμένες ή μηχανοκίνητες, απέναντι σε προηγμένα drones. Οι Αρμένιοι υποχρεώθηκαν από τις πρώτες ημέρες της σύρραξης σε άτακτη υποχώρηση», λέει ο επικεφαλής του Iνστιτούτου Μελετών Εξωτερικής Πολιτικής, Τσαν Κασάπογλου.\nΜετά την ανάληψη της εξουσίας το 2003, ο πρόεδρος του Αζερμπαϊτζάν Ιλχάμ Αλίεφ επένδυσε μεγάλο ποσοστό του προϋπολογισμού στην άμυνα, διατηρώντας τις εισαγωγές όπλων από τη Ρωσία και διαφοροποιώντας το οπλοστάσιο της χώρας με αγορές από το Ισραήλ, την Τουρκία και άλλες χώρες. Την ίδια περίοδο, το Ερεβάν αγόραζε αποκλειστικά ρωσικό οπλισμό, με ποσοστό 95% του οπλοστασίου της Αρμενίας να αποτελείται από ρωσικά όπλα.\nΤο Μπακού επένδυσε μέρος των πετρελαϊκών του εσόδων για να αγοράσει ισπανικά συστήματα παρεμβολής στα ραντάρ των Αρμενίων, αυτοκινούμενα πυροβόλα τύπου Χάουιτζερ από την Τσεχία το 2018 και τουρκικά μη επανδρωμένα αεροσκάφη τύπου Bayraktar. Τα drones αυτά, που κατασκευάζονται εξ ολοκλήρου από την τουρκική αεροπορική βιομηχανία, φέρουν τέσσερις κατευθυνόμενους με λέιζερ πυραύλους, κατασκευασμένοι και αυτοί στην Τουρκία. Τέτοια drones έχουν αποδείξει την αξία τους στη Λιβύη και τη Συρία εναντίον κάθε ρωσικού οπλικού συστήματος, όπως οι S-300 και S-400. Την ίδια ώρα, η Τουρκία προσέφερε την τεχνογνωσία της στο Μπακού σε ό,τι αφορά τις συντονισμένες επιχειρήσεις μεταξύ drones και πυροβολικού, με τα μη επανδρωμένα αεροσκάφη να εντοπίζουν και να εξουδετερώνουν κάθε κινητή μονάδα αεράμυνας των Αρμενίων. Ανάλογη τακτική είχε υιοθετήσει ο τουρκικός στρατός στις επιχειρήσεις του τον Ιανουάριο του 2019 στη βόρεια Συρία. Το Αζερμπαϊτζάν αξιοποίησε ακόμη και τον στόλο μικρών διπλάνων Αντόνοφ AN-2 αγορασμένων από την Ουκρανία, που χρονολογούνται από τη σοβιετική εποχή και χρησιμοποιούνταν κυρίως ως ψεκαστικά ή πυροσβεστικά αεροσκάφη. Τα διπλάνα αυτά εξοπλίσθηκαν με σύστημα τηλεχειρισμού, πετώντας σε πολύ μικρό ύψος πάνω από τα χαρακώματα των Αρμενίων. Τα διπλάνα θυσιάσθηκαν έτσι ώστε οι Αρμένιοι να αποκαλύψουν τις θέσεις των αντιαεροπορικών τους πυροβόλων, που καταγράφονταν από κατασκοπευτικά drones, που πετούσαν σε μεγάλο υψόμετρο.\nΒίντεο, τα οποία κυκλοφόρησαν σε πλατφόρμες κοινωνικής δικτύωσης από Αζέρους στρατιώτες, αποδεικνύουν ότι το Μπακού υιοθέτησε τις τακτικές του ΝΑΤΟ στις επιχειρήσεις του κατά των Ταλιμπάν στο Αφγανιστάν. Στις επιχειρήσεις αυτές συμμετείχαν μικρές ομάδες ειδικών δυνάμεων, με αποστολή τον εντοπισμό και την εξόντωση συγκεκριμένων στόχων μικρής κλίμακας. Στο Ναγκόρνο-Καραμπάχ, κάθε φορά που οι από αέρος βομβαρδισμοί των Αζέρων δημιουργούσαν ρήγμα στην αρμενική άμυνα, ομάδες Αζέρων κομάντος εκμεταλλεύονταν την ευκαιρία για να διεισδύσουν πίσω από τις γραμμές του εχθρού, καταλαμβάνοντας υψώματα και άλλα στρατηγικά σημεία. Από εκεί, οι Αζέροι είχαν τη δυνατότητα να κατευθύνουν με ακρίβεια τις αεροπορικές δυνάμεις τους εναντίον αρμενικών στόχων. Τα στελέχη των αζερικών ειδικών δυνάμεων εκπαιδεύονται από την Τουρκία και το Πακιστάν.\nΣτη Σούσα οι Αζέροι κατέλαβαν την πόλη χωρίς μεγάλη επίθεση και εντατικό βομβαρδισμό. Το Μπακού είχε επιλέξει να στείλει μικρές ομάδες κομάντος, οι οποίες επιτέθηκαν ταυτόχρονα σε πολλά σημεία και εκδίωξαν τους Αρμένιους σε μάχες σώμα με σώμα. Οι Αζέροι κομάντος είχαν ήδη εξασφαλίσει τον έλεγχο των υψωμάτων, καθιστώντας αδύνατο τον ανεφοδιασμό των Αρμενίων αμυνόμενων σε τρόφιμα και πυρομαχικά.\nΟι κάτοικοι καίνε τα σπίτια τους\nΝα πυρπολήσουν τα σπίτια τους προτίμησαν Αρμένιοι κάτοικοι του Ναγκόρνο-Καραμπάχ, από το να τα παραδώσουν στους Αζέρους, όπως ορίζει η συμφωνία κατάπαυσης του πυρός. «Σήμερα είναι η τελευταία ημέρα. Αύριο οι Αζέροι θα είναι στο χωριό μας. Περιμέναμε να δούμε τι θα γίνει, αλλά όταν καταλάβαμε ότι άρχισαν να αποσυναρμολογούν τον υδροηλεκτρικό σταθμό, συνειδητοποιήσαμε ότι όλα τέλειωσαν. Ολοι οι κάτοικοι του χωριού θα κάψουμε τα σπίτια μας», έλεγε στον ανταποκριτή της εφημερίδας Le Monde κάτοικος του χωριού Τσαρεκτάρ, που παραδόθηκε στους Αζέρους το περασμένο Σαββατοκύριακο. Την Παρασκευή 13 Νοεμβρίου, Ρώσοι στρατιώτες, μέλη της ειρηνευτικής δύναμης, έκαναν την εμφάνισή τους στους δρόμους του Στεπανακέρτ, άτυπης πρωτεύουσας της βραχύβιας αρμενικής δημοκρατίας του Αρτσάχ στο βόρειο Καραμπάχ. Περισσότεροι από 2.000 Ρώσοι στρατιώτες εξοπλισμένοι με τεθωρακισμένα οχήματα θα αναλάβουν το έργο της επίβλεψης της εκεχειρίας και της διατήρησης του οδικού διαδρόμου που συνδέει πλέον το Στεπανακέρτ με την Αρμενία.\n28.01.2021 | 08:36\n28.01.2021 | 09:39\nΘάνατος Σ. Βαλυράκη: Μαρτυρία για διαπληκτισμό με ψαρά\nΗ τηλεδιάσκεψη της καθοδηγητικής επιτροπής της Ε.Ε. για τα εμβόλια με την εταιρεία χθες το απόγευμα δεν πέτυχε την άρση ...\nΤι δηλώνει στο πρακτορείο Reuters ο δισεκατομμυριούχος που αποχώρησε από την προεδρεία της Microsoft το 2014\nΤο 75% αγγίζει η μείωση στις παραδόσεις του εμβολίου της AstraZeneca, σύμφωνα με πληροφορίες που προέκυψαν από τεχνική ενημέρωση ...\nΤην ανακοίνωση που περιληπτικά έκανε αρχικά ο Πρωθυπουργός Μπόρις Τζόνσον επιβεβαίωσε η αρμόδια Υπουργός Εσωτερικών Πρίτι ...\nΗ άποψη που εκφράζει η εταιρεία «δεν είναι ούτε σωστή ούτε αποδεκτή», υπογράμμισε η Στέλλα Κυριακίδου\nTι αναφέρει ο καθηγητής Πολιτικής της Υγείας στο London School of Economics, Ηλίας Μόσιαλος.\nΗ σύλληψη του ακολουθεί επιδρομές της αστυνομίας στα γραφεία της ομάδας του Ναβάλνι στη Μόσχα\nΣτα 1.725 τα θύματα του 24ώρου από κορωνοϊό στο Ηνωμένο Βασίλειο\nΣυνολικά πλέον η επίσημη καταμέτρηση ανεβάζει τον αριθμό των νεκρών της πανδημίας στη χώρα σε 101.887.\n«Έκτοτε, καταβάλλουμε κάθε δυνατή προσπάθεια για την επίλυση της κατάστασης», ανέφερε η Κύπρια Επίτροπος\nΗ Ισπανία έχει χορηγήσει λίγο πάνω από 1,3 εκατ. δόσεις


Ο τόπος μου! - Υπάρχει και μια άλλη Γερμανία!\nΥπάρχει και μια άλλη Γερμανία!\nΟι Έλληνες δήθεν ζουν σ έναν "παράδεισο" απ τον οποίο "επειγόντως πρέπει να απαλλαγούμε ". Στο στόχαστρο όμως των νεοφιλελεύθερων μέσων ενημέρωσης και πολιτικών παραγόντων δεν βρίσκεται μόνον η Ελλάδα.\nΠροσβάλουν με τον χαρακτηρισμό "PIGS" (γουρούνια ) και την Πορτογαλία, Ιταλία και Ισπανία. Αυτή η εκστρατεία έρχεται σε αντίθεση με βασικές αρχές της ευρωπαϊκής αλληλεγγύης. Πολίτικοι παράγοντες και δημοσιογράφοι, που κατά τα άλλα δεν κουράζονται να επικαλούνται την " όλο και στενότερη Ευρωπαϊκή Ένωση " απευθύνονται στα χαμηλότερα ανθρωπινά ένστικτα καταστρέφοντας την αμοιβαία εμπιστοσύνη που αποτελεί την προϋπόθεση για την ειρηνική συμβίωση των ευρωπαϊκών λαών. Πάντα στη κρίση το κεφάλαιο αναζητά αποδιοπομπαίους τράγους που να εισπράττουν την οργή όλων εκείνων στην Ευρώπη που απειλούνται από κοινωνική περιθωριοποίηση. Με τον τρόπο αυτό επιδιώκουν να αποπροσανατολίσουν και να εξουδετερώσουν την κριτική στον καπιταλισμού .


ΠΑΡΑΘΥΡΟ ΣΤΑ ΟΝΕΙΡΑ: Φεβρουαρίου 2012\nΔέκα ποιήματα από τη συλλογή «Νόστος και Άλγος» του Μανόλη Αλυγιζάκη\nΝύχτες που πέρασαν σ’ ακροδαχτύλια\nκαι τραγανά στήθη\nσαν την πρώτη φορά που\nτο φως μετρήθηκε με καμπύλες\nκαι κρυφές στροφές κορμιού\nκατηφορικά και ισόπαλο ανέβασμα\nαπ’ το ναδίρ στο ζενίθ\nκαι κάθε ενδιάμεσο\nστη μεθυστική αφής πληρότητα\nόταν μπήκα σαν κάβος\nτης θάλασσας αρμύρα να γευτώ\nη γαρδένια άνθισε και μυρίζει τόσο ωραία\nέλα ακούμπησε με και τίποτα μην πεις.\nκαι συ γράφεις ποιηματάκια\nτα διαβάσει εκτός πια κι αν\nο αγέρας σταματήσει να φυσά\nκαι με περιέργεια πλησιάσει\nνα τα πάρει στην αντίπερα όχθη\nΣπασμένα κλαδιά δέντρου\nπου είχες κάποτε στου αγέρα\nτο καλόβολο φύσημα και πως\nνα τα ταιριάξεις με την άγκυρα\nπου έδεσες στα πόδια σου και\nσαν σπασμένο κλαδί κρέμεσαι\nαπ’ την κλωστή κενού κι άδοξα\nπεριμένεις κάποια λύση που\nδιαφεύγει λογικού και μια\nπαράξενη στατικότητα σε κυβερνά\nσαν θάνατος πριν απ’ το θάνατο\nστην άλλη ζωή θα γίνω πιλότος\nαπ’ το υπνοδωμάτιο σου\nκι εγώ δίπλα σου\nανέλυα την αριστερή σου θηλή\nαπαλή αύρα απ’ το ανοιχτό παράθυρο\nστο δικό μας κρυφό περιγιάλι.\nΟπάλινος καθρέφτης που γελά\nστη λάμψη των ματιών σου\nκομμένες λέξεις, λυπημένες\nγια λίγο που τραγούδησες\nτου ήλιου σου που κρύβεται πίσω\nαπ’ του δέντρου τον κορμό\nμια προθεσμία που απαιτεί\nτην προσοχή και μιαν απόφασή σου\nμα ξέχασες τις γρίλιες σου ν’ ανοίξεις\nτο φως του ήλιου πάντα μαρτυρά\nτα καλυμμένα μ’ άσπρα σεντόνια\nμυστικά σαν δυο σπυριά σταριού\nστο χέρι σου που κρύβεις\nμικρή ευτυχία και κουβέντες\nεγώ στην άλλη ζωή φιλόσοφος\nτου κόσμου τα προβλήματα να λύσω.\nΟ ήλιος ξαφνικά σηκώθηκε\nίσως η μέρα να ’ταν γιομάτη\nσφριγηλότητα κι εγκαρτέρηση\nόλοι οι σύντροφοι που ξύπνησαν\nκαι στράφηκαν τριγύρω να μετρήσουν\nτους ζωντανούς, χώρια απ’ τους\nακούνητους και ξορκισμένοι\nνα’ ναι και μακριά από μας\nστην ώρα του ήρθε ο λοχίας μας\nκαι προσκλητήριο εκάλεσε\nπαράξενο που όλοι απαντήσαμε\nεκτός απ’ τους άλλους στους μαύρους\nσάκους που σαν σάπιες πατάτες\nδίπλα στο παράπηγμα μένανε άλαλοι\nκι ο ήλιος στάθηκε δειλά στο χάος\nσαν μάνα που μέτραγε ένα-ένα\nτα παιδιά της κι άλλες φορές που\nέκρυβε τα μάτια να μη βλέπει\nτη θεία κωμωδία κι ένα λεπτό\nσιωπής καλέστηκε γι’ αυτούς που\nπια δεν γνώριζαν πως ν’ αναπνεύσουν.\nΚι ήμασταν τόσο νέοι κι αδοκίμαστοι\nσαν τραγανά ροδάκινα με σιγαλή λαλιά\nσαν αύρα στο απόγευμα καλοκαιριού\nσαν τ’ άγγιγμα του ροδοπέταλου\nκαι μας επήγανε στα σύνορα κι οπλίσανε\nτα χέρια μας με θάνατο, τα στόχαστρα μας\nμε ακρίβεια, λεπτή σαν του χειρούργου\nκι οι στόχοι γιατί στέκονταν έτσι\nμε μια παράξενη χαρά το τουφεκίδι\nενάντια σε κάθε τι κινούμενο, με μια χαρά\nπου δεν μπορώ μήτε και τώρα να εξηγήσω\nΟ στρατηγός ανέβηκε χαμογελώντας\nτην αποχαιρετιστήρια φωτογραφία\nτους πολεμοχαρείς κάτω απ’ τη σημαία\nτα πολεμοφόδια, βεβαιώνοντας\nπως οι σφαίρες όλες θα βρουν\nστόχο κι επειδή η επίθεση\nτούτη ήταν κιόλας ευλογημένη\nο κατάλληλος παιάνας άρχισε\nκι οι λεπτομέρειες ευθύνη των στρατιωτών.\nμικροσκοπικά πέταλα νυχτολούλουδου\nπου με πόσο πάθος την ευωδιά τους\nσκορπίζουν ένα γύρω\nστο πεζοδρόμιο της πολυκατοικίας\nμέχρι και στου καμπουριασμένου\nγεράκου τα ρουθούνια που\nστηριγμένος στο μπαστούνι του\nξάφνου σταματά τον πρωϊνό\nπερίπατο κι ενάντια στην κύρτωση\nμε κόπο αναντρανίζει\nτα φρύδια του υψώνει\nκαι οσφραίνεται τα νιάτα του\nσαν χθες που το απόγευμα χάθηκαν\nκάπου εκεί σιμά, σε τούτη τη γωνιά\nη την απέναντι, μοναχικό δάκρυ\nτου νυχτολούλουδου κυλά\nστη διάφανη λευκότη.\nκι εγώ δακρύζω που γοργά η νύχτα πέρασε.\nστον τοίχο σαν να ’θελε\nνα ’θελε να ελευθερωθεί από\nανάσας και χωρίς λέξη να πει\nστη δροσιά του τσιμέντου κατέρρευσε.\n( Η ποιητική συλλογή «Νόστος και Άλγος» του Μανόλη Αλυγιζάκη θα κυκλοφορήσει στο Βανκούβερ και στις δυο γλώσσες, σε τρεις εβδομάδες).\nΒιογραφικό Σημείωμα Μανώλη Αλυγιζάκη\nΟ Μανώλης Αλυγιζάκης γεννήθηκε στο χωριό Κολυμπάρι δυτικά από τα Χανιά της Κρήτης το 1947. Όταν ήταν σε παιδική ηλικία, η οικογένεια του μετακόμισε στη Θεσσαλονίκη πρώτα και μετά στην Αθήνα όπου σπούδασε, παίρνοντας πτυχίο Πολιτικών Επιστημών από το Πάντειο Πανεπιστήμιο. Υπηρέτησε τη στρατιωτική του θητεία για δυο χρόνια κι ύστερα μετανάστευσε στο Βανκούβερ του Καναδά όπου ζει έως τώρα.\nΠαρακολούθησε αγγλική φιλολογία στο Πανεπιστήμιο Σάϊμον Φρέϊζερ για ένα χρόνο. Έχει γράψει τρία μυθιστορήματα, ένα μεγάλο αριθμό βιβλίων ποίησης που άρχισαν να εκδίδονται τα τελευταία χρόνια. Άρθρα του, διηγήματα, ποίηση και μελέτες στα αγγλικά και στα ελληνικά έχουν δημοσιευθεί σε λογοτεχνικά περιοδικά, ανθολογίες και εφημερίδες στον Καναδά, Αμερική, Αυστραλία και Ελλάδα. Κριτικές για την ποίησή του και για τις μεταφράσεις που έχει κάνει, έχουν γραφτεί στον Καναδά και στη Μεγάλη Βρετανία.\nΜετά από χρόνια δουλειάς ως βοηθός σιδηρουργού, εργάτης στα τραίνα, ταξιτζής και χρηματιστής, πήρε σύνταξη και τώρα ζει σ’ ένα προάστιο του Βανκούβερ όπου ασχολείται με το γράψιμο, τον κήπο του και με ταξίδια. Γύρω στο τέλος του 2006 ίδρυσε τον εκδοτικό οίκο Libros Libertad με σκοπό την έκδοση λογοτεχνικών βιβλίων.\nΑναρτήθηκε από Λάσκαρης Ζαράρης στις 4:34:00 μ.μ. Δεν υπάρχουν σχόλια:\nΒΡΟΧΗ ΑΣΤΕΡΙΩΝ / LA PIOGGIA DELLE STELLE\nΠριν της νύχτας το μεσοκόπιασμα συντάσσονται\nκαλόγνωμα κι ολόγιομα φεγγάρια\nγια να ξορκίσουν της δυστυχίας τις μαύρες Ερινύες.\nΜιας κι απ’ τ’ αγέρα πλανηθείς τ’ αρίφνητο στροβίλισμα\nμην αστοχήσεις τ’ αστερόβροχο σε θράψαλα\nαπ’ ερώτων γεύσεις να εκποιήσεις.\nΜια φανταχτερή κι αχτένιστη ανεμοθύελλα η μορφή σου.\nΕίσαι η σχεδία, που ταξιδεύει απαλλαγμένη από πανιά.\nΠου σαν προτού δέσει αιωρείται πάνω στου κάβου την περασιά.\nΕίσαι της νύχτας η ανακάλυψη, που περπατάει στα δάχτυλα\nτον ύπνο μην ξυπνήσει.\nΕίσαι η ευφράδεια του νου, που ραίνει με ροδόνερο\nμιας περισπωμένης την ευλύγιστη καλλιέπεια.\nΚι όταν το βλέμμα μεσουρανήσεις, γίνεσαι αλεξικέραυνο\nμιας μπόρας ξαφνικής, που τις αξίες του μετρά\nμέσα απ’ των αστεριών την παλιννόστηση.\nΦεγγόβολη η νυχτιά, πέτρες διαμάντια αναζητά.\nΠέφτει η σκόνη τ’ αστεριού στου λογισμού τα χέρια.\nΠριν το μεσονύχτι μεσουρανήσει\nη προτελευταία λέξη συγκλίνει γοητευτικά\nμες απ’ την άκρατη βροχή των αστεριών.\nΏ, πώς νοσταλγώ κάτω από της γαζίας την παραζάλη\nν’ αποστηθίσω με γυμνό μάτι τ’ αστερόφωτο,\nπου τρικλίζει και σβήνει μέσα απ’ τις βραγιές των λογισμών.\nΗχογραφικό πυρανάλωμα αστεριών ο ουρανός.\nΕδώ πια σταματά το πεντάγραμμο\nγια να συνεχίσει το δρόμο μονάχη η ζωή.\nΕδώ οι νότες παλεύουν ν’ ανταμωθούν\nγια να ξεπλύνουν τα μουσικά σοκάκια.\nΗ παράσταση ξεκλειδώνει τη σύνθεση, αφήνοντας\nνα περάσει μέσα μια ανεξάντλητη αστροβολή.\nVicky Kostena Lagdos\nZürich, 28. Februar 2012\nΑναρτήθηκε από Λάσκαρης Ζαράρης στις 3:06:00 μ.μ. Δεν υπάρχουν σχόλια:\nΑναρτήθηκε από Λάσκαρης Ζαράρης στις 3:20:00 μ.μ. Δεν υπάρχουν σχόλια:\nALBA BOREALIS (συνέχεια) Nel Silenzio dell` Alba\nΏ, Άλμπα Πανωραία!\nΜέσα από άκρατη σιωπή\nτο βήμα σ’ οδηγεί στην Πανδαισία.\nΜ’ ένα σου αχνό αναφύσημα\nστην περασιά του αγέρα\nστις δυο βουβές σιωπές σου.\nΝ’ ανάψεις φως ποθείς μ’ ευλάβεια\nτο καντήλι μιας μέρας θολερής.\nΚι εγώ κολώνα Δωρική\nστ’ αγνάντι του Τριδύμου να φανείς.\nΤιμή να σ’ αποτείνω για το μεθύσι,\nπου σε πότισε η δίψα για ζωή.\nΝτυμένη πάλι στης φωτιάς\nτην πύρινη λαμπάδα.\nΣτο βλέμμα σου θα σταυρωθώ\nγια να κουμπώσω\nτις ελπίδες των ονείρων\nμες τη ρωγμή απ’ το τσόφλι σου.\nΔειλοί κι αναποφάσιστοι\nοι ερωτευμένοι γλάροι\nφτεροκοπούν από χαρά\nγια να κατασκηνώσουν\nαπ’ το κύμα άμμο,\nπου διεκδικεί ανυπόταχτα\nπαλιών οστράκων γεύσεις.\nκι απείρων ερώτων πείσματα.\nΜε λάθυρα ενός τυχοδιώχτη ανέμου\nέστησαν έναν κόσμο μάταιο,\nπου δεν μπορεί ούτε το πλοίο του\nσωστά στην προκυμαία να δέσει.\nΣώπα Χρυσόλουστη Αυγούλα!\nΟ νους τ’ ανθρώπου είναι ένα\nΠάει κι έρχεται, μεταγυρνάει\nκι αράζει κάποια μέρα.\nΑνάβλεψε το πέλαγος\nκι όρθωσε τ’ ανάστημά σου\nπάνω στο ισκιωμένο\nτων Κενταύρων βουνοπλάγι!\nΚι όταν μ’ αλμύρα ξεπλύνεις\nτο πρόσωπο της θλίψης\nρίξου πάνω στα πέλαγα\nνα σελαγίσεις τα Νησιά,\nπου καρτερούν στην τράτα,\nβόσκοντας σε κοπάδια\nτην αδήριτη κι ατέλειωτη μοναξιά.\nΌταν η θαλασσόλουστη\nαπ’ την αίγλη της ζωής\nστο Ευπαλίνειο όρυγμα χιμήξει\nγια ν’ ασημώσει τη ρωγμή,\nπου αιώνες τώρα χάραξε\nστο ποθητό Νησί του Πυθαγόρα\nο γιος του Ναύστροφου\nαπ’ των Μεγάρων Γη.\nΚι ο αδάμαστος Βρόντης\nΚύκλωπας θα δώσει\nτόπο στην οργή και δεν θα ροκανίζει\nπετώντας τα στων ορνέων\nτην πείνα βορά ν’ απογίνουν\nκαι να χαθούν στους μύστες Ελευσίνιους\nτις μάταιες δοξασίες.\nΤώρα ο χρόνος έφαγε και χόρτασε\nμε μια μπουκιά ξερό ψωμί.\nΤρέχει την τύχη ν’ ασφαλίσει,\nπαίξανε στα ζάρια,\nτυχαίνοντας με μια ριξιά το στόχο.\nΜέσα από δυο σιωπές της Άλμπα\nεπικονιάζεται ο Νάρκισσος του ποιητή.\nΜ’ ένα πρωτόλειο ανώριμο\nκι ένα λοβό ασπάλαθου\nως γέρας προσκομίζοντας\nστη Βερονίκη της Ασφακιάς,\nπου σαν αυτή μ’ ένα\nπαίρνει φωτιά το πέλαγος\nκαι σείονται της Γης τα σωθικά.\n( Κι έτσι μ’ αυτό το 20ο απόσπασμα κλείνει αίσια ο κύκλος μιας Νέας Ποιητικής Ανθολογίας της Vicky Kostenas Lagdos, που θα φέρει τον τίτλο «ALBA BOREALIS», για να παραδοθεί στην αξιότιμη και εξαίρετη φίλη της ποιήτρια και Εκδότρια στο Βόλο, κα Maria Arfé, προκειμένου ν’ ακολουθηθεί η όλη εκδοτική διαδικασία ως την εισβολή της μέσα στην Ελληνική και λοιπή Ευρωπαϊκή αγορά. Η ποιήτρια θεωρεί υποχρέωσή της να μας γνωστοποιήσει πως η όλη της αυτή μ’ επιμέλεια και φροντίδα εκπονημένη εργασία, θα είναι αφιερωμένη στην κόρη της Irène Kostenas ).\nZürich, 26. Februar 2012\nΑναρτήθηκε από Λάσκαρης Ζαράρης στις 1:42:00 μ.μ. Δεν υπάρχουν σχόλια:\nΠοιητική συλλογή του Χάρη Μελιτά, «Παράσταση Ήττας», από τις Εκδόσεις Μανδραγόρας, Αθήνα 2012\nΘα ήθελα να παρατηρήσω πως η ποίηση του Χάρη Μελιτά έχει γίνει πια γνωστή στο ευρύ αναγνωστικό κοινό, αφού ήδη προηγήθηκαν πέντε ποιητικά βιβλία και ο δημιουργός όλο και περισσότερο σταθεροποιεί τα βήματά του στο ταξίδι που ξεκίνησε εδώ και πολλά χρόνια. Με μια φρέσκια και ανανεωμένη ματιά πάνω στις ιδέες και τα αντικείμενα που τον περιτριγυρίζουν, αφήνει το υπαρξιακό του στίγμα σε κάθε ποίημά του, μ’ εκφραστικό δυναμισμό και ανεξάντλητη έμπνευση. Το υλικό που μεταχειρίζεται, είναι το γνήσιο μετάλλευμα που αποκτήθηκε διαμέσου των εμπειριών, και διοχετεύεται μέσα στο μοναδικό και αφαιρετικό καλούπι του ποιητή, δίνοντας περιορισμένο σχήμα και μορφή στα ποιήματά του, αλλά παράλληλα συμπληρώνει με τον καλύτερο τρόπο τις υπαρξιακές ανάγκες του.\nΣτα 37 ποιήματα της συλλογής: «Παράσταση Ήττας», ο Χάρης Μελιτάς αξιοποιεί ό,τι δημιουργικό στοιχείο αποκόμισε από τη σύνθεση των προηγούμενων συλλογών, ειδικά των χαϊκού, τα οποία βρίσκονται πολύ κοντά στο πνεύμα του ποιητή. Οι προσπάθειές του, πραγματικά αξιοπρόσεχτες, παιγνιώδεις και φιλοσοφημένες, ερμηνεύουν τη καθημερινή ζωή μ’ έναν όμορφο κι ελκυστικό τρόπο, πάντα με τη χαρακτηριστική ιδιομορφία της γραφίδας του.\nΣτο πρώτο ποίημα της συλλογής, με τίτλο: «Διαδικασία αφαίρεσης», εξηγεί τις ποιητικές του επιλογές και διαδικασίες με πρωτοτυπία και ειρωνεία που ξαφνιάζει:\n«Κατ’ αρχήν αφαιρώ το περίβλημα.\nουρά και κεφάλι.\nΕπιπλέον υπολείμματα σπλάχνων\nκαι κάτι ενδιάμεσα κόκαλα\n«κίνδυνος-θάνατος» για το στομάχι.\nΣτο τέλος μένει η ραχοκοκαλιά\nπου καταλήγει μετά της φύρας\nστον πλησιέστερο κάδο απορριμμάτων.\nΛυπάμαι μόνο τις αδέσποτες γάτες\nόταν (απο)συνθέτω ένα ποίημα».\nΣτο υπέροχο ποίημα: «Ωράριο εργασίας» περιγράφει την αποτυχημένη προσπάθεια ν’ αποτυπώσει τις σκέψεις του ποιητικά:\n«Οι λέξεις λες κατέθεσαν τα όπλα\nχαθήκανε στις τούφες της ομίχλης\nκαι τα ρυάκια στο μυαλό μου στέρεψαν\nπέτρινες φράσεις σκίζουν τις σελίδες.\nΒδομάδες τώρα ξύνω τα μολύβια μου.\nΒουλιάζω σε γραφές κι ανθολογίες.\nΜάταια στα υπόγεια της νύχτας αλυχτώ\nν’ ανοίξω χαραμάδα στο σκοτάδι».\nΣτην «Τελευταία ζαριά», όπου υπάρχει η αφιέρωση στη Ζωή Σαμαρά, γράφει:\n«Ψάχνω ένα ποίημα σκοτεινό, χωρίς φεγγάρι\nαλλεργικό στου ήλιου το χρυσάφι\nτο βλέμμα του μια θάλασσα μουντή\nκι ο άνεμος στα σπλάχνα του να σβήνει».\nΟ θάνατος γίνεται «Η καραμέλα», την οποία πιπιλίζει καθημερινά ο ποιητής, προσπαθώντας να συμφιλιωθεί μαζί του. Καταλήγει:\nμε αλόγιστο κόστος\nνα πεθαίνω ανάξια\nκάθε βράδυ εντός μου\nδι’ ιδίων εξόδων\nτου «μωραίνει ον βούλεται\nΤο «Ανάποδο ποίημα», το οποίο είναι τυπωμένο κυριολεκτικά στη σελίδα ανάποδα, μάς υποβάλλει την ευχάριστη ατμόσφαιρα ενός ποιητικού παιχνιδιού.\nΣτο ποίημα: «Τυχαία συνάντηση» ακολουθούν κάποιες αναμνήσεις από τη νιότη του ποιητή, οι οποίες ρίχνουν τα έντονα φώτα τους παντού:\n«Τακτοποιώντας της ζωής μου τα συρτάρια\nΣε κάτι στίχους μου παλιούς είχες τρυπώσει.\nΦορούσες το γαλάζιο σου παλτό\nκι όπως με κοίταζες κρυφά στον Επιτάφιο\nστο άδειο μου πακέτο σε ζωγράφισα\nνα ’χω δυο χείλη να φιλήσω στην Ανάσταση».\nΣτο ποίημα με τίτλο: «Tilt» εμφανίζεται μία χαρακτηριστική εικόνα φθοράς στο πέρασμα του χρόνου:\n«Δεν μου γλιτώνεις\nδήλωσα στο αρχαίο φλιπεράκι\nβγάζοντας απ’ την τσέπη του καιρού\nμια σκουριασμένη μάρκα».\nΣτο ποίημα: «Καρνάγιο του χρόνου», το οποίο αφιερώνεται στον Ντίνο Σιώτη, γίνεται μία φοβερή διαπίστωση εξαιτίας των έντονων συναισθημάτων που εκλύονται:\n«Δεν υπάρχει ελπίδα στο καρνάγιο του χρόνου\nμόνο πίσσα και πίκρα και σκυμμένα κεφάλια\nαργολιώνουμε μόνοι στη κουβέρτα του πόνου\nσαν τους γλάρους που σβήνουν στ’ αραγμένα ποστάλια».\nΣτο ποίημα με τίτλο: «Πίσω απ’ τον σπασμένο καθρέφτη», ο ποιητής αυτοαναλύεται και ψυχογραφεί τον εαυτό του μέσω συσσωρευμένων σκέψεων, κάνοντας το δικό του απολογισμό:\n«Πρόσωπο χάρτινο κελί, όλο γραμμές\nνα λογαριάζει η γραφίδα του καιρού\nτα θλιβερά μερόνυχτα για την απόλυσή μου».\nΚαι τελειώνει με την ατολμία του:\n«Είπα να σπάσω τον καθρέφτη.\nΤο αληθινό μην αντικρίσω πρόσωπό μου».\nΣτο ποίημα: «Χαμαιλέοντες», οι ποιητές μεταμορφώνονται σε «κουκουλοφόρους υπεράνω υποψίας»:\n«Δεν πυρπολούμε τοκογλύφους κι απορρίμματα\nτων πυκνούφαντων δασών που πλέκουν οι ιδέες».\nΣτο ποίημα: «Ονείρων και μνήμης γωνία» γράφει για τον Γιώργο Βέη:\n«Άγγιξε τον ήλιο της δικαιοσύνης\nτον νοητό –ο ανόητος\nείπαν οι μαριονέτες στις ειδήσεις».\nΔείγματα της ευαισθησίας του ποιητή και του κοινωνικού προβληματισμού του αποτελούν τα ποιήματα: «Ο θάνατος χορεύει στην Ομόνοια», «Οι ζητιάνοι» και «Κόκκινο», στο οποίο αναρωτιόμαστε εύλογα ποια μπορεί να είναι «τα παιδιά με τις πατερίτσες», γιατί δεν αναφέρεται σε σωματική αναπηρία μονάχα αλλά και σε ψυχική και σε πνευματική.\nΣτο ασφυκτικό: «Εντός παρενθέσεως» αναλογίζεται και συμπεραίνει:\n«Ούτ’ ένα τετραγωνικό για ν’ αναπνεύσεις.\nΕντούτοις, εξακολουθώ να υφίσταμαι.\nΈστω και σαν απόλυτη τιμή\nμε δυο γραμμές αριστερά και δεξιά, ισομεγέθεις.\nΚάποτε είχα ένα πρόσημο, θυμάμαι.\nΑπόψε ψάχνω να με βρω στην ερημιά.\nΣτο βάθος ένας ήλιος δραπετεύει».\nΣτο ποίημα με τίτλο: «Διαγωνίως», ο ποιητής:\n«Τώρα σκαρώνει στη σκακιέρα του σταυρόλεξα\nμε τα σημάδια και τα θραύσματα του χρόνου\nταιριάζει λέξεις και κομμάτια πορευόμενος\nκατά το βήμα των τρελών.\nΣτο «Ρέκβιεμ», η μελωδία του θανάτου:\n«Αποδομεί τους μύθους των καιρών\nκόβει το γόρδιο δεσμό της ουτοπίας».\nΣτο ποίημα: «Ενυδρείο» γράφει αποκαλυπτικά:\n«Κι εμείς πίσω από κρύσταλλα βαριά\nστα βράγχια μας κρεμάμε το βραχνά\nπροσμένοντας δολώματα πλαστά\nκαι παραμύθια δανεικά ν’ αγκιστρωθούμε».\nΣτο ομώνυμο ποίημα της συλλογής: «Παράσταση ήττας» διατυπώνει με βεβαιότητα:\n«Απ’ όλο το αέναο θεατρικό παιχνίδι\n«Τα έργα και οι μέρες του ανθρώπου»\nαπολαμβάνω μόνο τα διαλείμματα.\nΣτο ποίημα: «Στάση ζωής» γράφει πολύ φιλοσοφημένα:\n«Ένα παλιό λεωφορείο της γραμμής\nκάθε πρωί τη στάση περιμένω\nμε οδηγό, αγέλαστο, το θάνατο\nκι εισπράκτορα, την ίδια τη ζωή μου».\nΣτο ποίημα: «Υποκριτική» απαριθμούνται η μία κάτω από την άλλη, σύνθετες λέξεις με πρώτο συνθετικό το «Υπό», για να δημιουργήσουν ένα κλίμα κατώτερο του προσδοκώμενου, ένα κλίμα γενικευμένης παρακμής.\nΗ ποίηση του Χάρη Μελιτά, ειλικρινής και απροσποίητη, διατηρεί ακέραιο το ύφος ενός σκεπτόμενου και εμπνευσμένου δημιουργού, καθηλώνοντας με την πρωτοτυπία των θεμάτων της. Ακόμη κι εκεί που ο ποιητής επιλέγει μία εσωστρεφή και διαλογιστική στάση, υψώνει κραυγές που αντηχούν παντού, φωνές ελπίδας παρ’ όλες τις απαισιόδοξες ενδείξεις της ζωής. Συμπεριφέρεται σαν νέος με τις παλάμες του σφιγμένες σε γροθιές και τις σημαίες του ποιητικού αγώνα να κυματίζουν αδιάκοπα, σε σημείο που να φαντάζει αταίριαστος με την ψυχοσύνθεσή του ο στίχος: «να σβήνει σαν γλάρος στ’ αραγμένα ποστάλια».\nΣε στιγμές που ο πόνος φαίνεται να καταλαμβάνει την ψυχή και το σώμα που βουλιάζει στην εξελισσόμενη φθορά του χρόνου, αμέτρητοι στίχοι του ποιητή μάς οδηγούν έξω απ’ το καταπιεστικό κι αμήχανο τοπίο, με μία επινόηση της στιγμής, μ’ ένα έξυπνο σχόλιο, δίνοντας σωτήριες ανάσες στους αναγνώστες.\nΟ θάνατος, με το φριχτό προσωπείο του, μετουσιώνεται σ’ ένα ευλύγιστο παιχνίδι μέσα από προσωπικά μαθήματα που προσφέρονται κατά τη διάρκεια της πάλης, της εναντίωσης αλλά και της αποδοχής και της συμφιλίωσης μαζί του. Ακριβώς, όπως πολύ εύστοχα διατυπώνεται στο ποίημα: «Ρέκβιεμ»: «Ανοίγει το παράθυρο στο μυστικό τοπίο / που όλοι ζωγραφίζουμε, αλλά κανείς δεν είδε».\nΑυτό άλλωστε είναι το νόημα της ποίησης, που διαπερνά τα συναισθήματα, τις σκέψεις, τις εικόνες και τις αναμνήσεις πάνω σ’ ένα ολόλευκο χαρτί κι οι λέξεις «ανοίγουν μυστικά τοπία», γεννιούνται και πεθαίνουν ανάλογα με τη θέληση και τους χειρισμούς του ποιητή, ακούγονται ακόμη και μέσα στις σιωπές του.\nΑναρτήθηκε από Λάσκαρης Ζαράρης στις 12:42:00 π.μ. Δεν υπάρχουν σχόλια: